title: Mall of America

text: Mall of American kokonaispinta-ala on 4,2 miljoonaa neliömetriä, eli sen sisälle mahtuisi jopa seitsemän Yankee Stadiumia. Kauppakeskuksella on liiketilaa 2,5 miljoonaa neliömetriä. Kauppakeskus on lähes symmetrinen karkean suorakulmaisella lattialla. Kauppakeskuksessa on yhteensä yli 520 myymälää neljässä eri kerroksessa. Tavaratalot sijaitsevat kauppakeskuksen kulmapäädyissä. Kauppakeskus on jaettu neljään eri osaan, joissa on omat koristeelliset tyylinsä.


title: Mall of America

text: Minnesotan alueen kylmistä talvista huolimatta ainoastaan kauppakeskuksen sisäänkäynnit ja jotkut kauppakeskuksen pohjakerroksen alueista on lämmitetty. Vaikka kauppakeskuksen julkisilla alueilla ei olekaan lämmitysjärjestelmää, siellä olevissa liikkeissä on kuitenkin omat lämmityksensä.


title: Mall of America

text: Kaksi lähes identtistä pysäköintitaloa kauppakeskuksen länsi- ja itäpäissä kattavat yhteensä 12 827 parkkipaikkaa. Pohjoisenpuolinen paikoitusalue kattaa ylimääräiset 1 200–1 500 paikkaa, jotka palvelevat kesällä 2004 avattua Ikean myymälää.


title: Olli Kuoksa

text: Olli Kuoksa (s. 23. toukokuuta 1981) on suomalainen, rovaniemeläislähtöinen lentopallovalmentaja ja entinen lentopalloilija. Liberona pelannut Kuoksa pelasi lähes koko uransa kasvattajaseuransa Napapiirin Pallokettujen riveissä. Ainoastaan hänen uransa päättäneellä kaudella 2006-07 hän esiintyi lentopalloliigassa NaPan ja PerPon fuusioseura Rovaniemen Santasportin riveissä.


title: Olli Kuoksa

text: Kuoksa saavutti pelaajaurallaan SM-mitalien osalta värisuoran: SM-kultaa (2006-07), SM-hopeaa (1999-00) ja SM-pronssia (1998-99). Lisäksi hän voitti lentopallon Suomen Cupin NaPan kettupaidassa vuonna 2005. Kaiken kaikkiaan uransa jo 26-vuotiaana päättänyt Kuoksa pelasi 242 ottelua lentopalloliigassa.


title: Olli Kuoksa

text: Kuoksa on suorittanut Suomen Lentopalloliiton korkeimman tason valmentajakoulutuksen sekä VAT:n ammattivalmentajatutkinnon. Kuoksa on valmentanut oululaista Ettaa kaudesta 2009-10 lähtien. Hän solmi seuran kanssa kesän 2016 alla toistaiseksi voimassa olevan sopimuksen, mikä on poikkeuksellista huippu-urheilussa.


title: Olli Kuoksa

text: Välittömästi peliuransa jälkeen Kuoksa siirtyi valmentajaksi. Suomen mestaruuden voittanut fuusioseura Santasport hajosi NaPan ja PerPon erimielisyyksiin vain vuoden yhteiselon jälkeen, ja 26-vuotias Kuoksa otti vastuulleen lentopallon 1-sarjaan kabinetissa pudotetun NaPan, kun PerPo sai pitää paikkansa lentopalloliigassa. Kuoksa valmennustaival NaPassa kesti kaksi kautta, minkä jälkeen liiganousun tavoitteekseen asettanut oululainen Etta palkkasi Kuoksan, joka oli muodostunut jo yhdeksi rovaniemeläisen lentopalloilun ikoniksi.


title: Olli Kuoksa

text: Heti avauskaudellaan 2009-10 Ettassa Kuoksa sai juhlia 1-sarjan voittoa ja liiganousua liigakarsintojen kautta. Oululaisjoukkue hävisi kauden aikana vain kolme ottelua, joista kaksi vasta liigakarsinnoissa Isku-Veikoille, 28-vuotiaan valmentajansa alaisuudessa. ""Kausi oli hemmetin raskas. Olen stressannut siitä päivästä lähtien, kun tein sopimuksen. Oli tästä pelistä kiinni, lähdenkö maitojunalla kotiin"", Kuoksa tiivisti kauden kulun sanomalehti "Kalevalle" liiganousun ratkettua.


title: Olli Kuoksa

text: Lentopalloliigaan Kuoksan opein palanneen Ettan avauskausi pääsarjassa oli vaiherikas. Etta selvisi kahdeksantena, eli viimeisenä joukkueena, pudotuspeleihin vain yhden sarjapisteen enemmän Piivolleyta runkosarjassa keränneenä. Puolivälierissä oululaisryhmä kohtasi runkosarjan ykköseksi sijoittuneen Pielaveden Sampon, jonka Etta pesi kaikkien yllätykseksi otteluvoitoin 3-0. Välieräsarjan PerPoa vastaan sotki Ettan ykköspassari Toni Mäkituvan loukkaantuminen ja PerPo eteni finaaleihin. Pronssiottelussa Isku voitti Ettan kahdesti ja vei kolmannen tilan lentopalloliigassa.


title: Olli Kuoksa

text: Etta on selvinnyt Kuoksan jokaisella valmennuskaudella lentopalloliigassa (2010-16) pudotuspeleihin, mutta ei puolivälieriä pidemmälle kautta 2010-11 lukuun ottamatta. Parhaimmillaan Etta on ollut runkosarjan 5. kaudella 2015-16. Tuolloin pudotuspeleissä LEKA Volley, runkosarjan 4:s, voitti Ettan niukimmilla mahdollisella tavalla: puolivälieräsarja vaati viisi ottelua, joista jokaisessa pelattiin täydet viisi erää. Toukokuussa 2016 Etta ilmoitti, että Kuoksa jatkaa seuran päävalmentajana toistaiseksi voimassa olevalla sopimuksella.


title: Kastanjamanikki

text: Kastanjamanikki ("Lonchura malacca") on loistopeippojen heimoon kuuluva varpuslintu.


title: Kastanjamanikki

text: Kastanjamanikki on 10,5-12 senttimetriä pitkä. Koiraalla on musta pää ja alaperä, valkoiset kupeet ja rinnan alaosan yli kulkeva vyö sekä ruskea yläpuoli. Naaras on väriltään harmaanruskea ja likaisen valkoinen.


title: Kastanjamanikki

text: Kastanajmanikkeja elää luonnonvaraisena Intiassa ja Kaakkois-Aasiassa. Portugalissa on karanneista häkkilinnuista alkunsa saanut kanta.


title: Salaisuudet (kappale)

text: ”Salaisuudet” on suomalaisen Tuulin kesäkuussa 2012 julkaistu esikoissingle hänen debyyttialbumiltaan "Salaisuudet". Tuuli oli singlen julkaisun aikaan 13-vuotias.


title: Salaisuudet (kappale)

text: Kappaleesta tehtyä musiikkivideota on pidetty kopiona Kyary Pamyu Pamyun ”PonPonPon”-kappaleen musiikkivideosta. Levy-yhtiö myönsikin käyttäneensä ”PonPonPon”-musiikkivideota referenssinä Tuulin musiikkivideota suunniteltaessa. Musiikkivideo julkaistiin 28. toukokuuta 2012.


title: PonPonPon

text: PonPonPon on japanilaisen poplaulajan Kyary Pamyu Pamyun single. Sen on julkaissut Warner Music vuonna 2011.


title: August Tötterman

text: Klas August Reinhold Tötterman (1833–1907) oli suomalainen teologi ja professori. Hän oli Helsingin yliopistossa aluksi eksegetiikan myöhemmin Vanhan testamentin eksegetiikan professori 1870–1902.


title: Paljon onnea vaan (Tuulin kappale)

text: ”Paljon onnea vaan” on suomalaislaulajan Tuulin kappale, joka julkaistiin hänen "Salaisuudet"-esikoisalbumin toisena singlenä 14. elokuuta 2012. Kappaleen on säveltänyt Pauli Rantasalmi ja sanoittanut Pekka Eronen.


title: Paljon onnea vaan (Tuulin kappale)

text: Kappaleeseen tehty, Hannu Aukian ohjaama, musiikkivideo julkaistiin elokuun 2012 lopulla. Tuuli on kertonut ”Paljon onnea vaan” -kappaleen olevan yksi hänen suosikkikappaleistaan hänen esikoisalbumillaan.


title: Töölön juttu

text: Töölön juttu eli Töölön päivälliset oli Helsingissä Krimin sodan aikana vuonna 1855 tapahtunut poliittinen skandaali, jossa Helsingin yliopiston ylioppilaat kohottelivat maljoja Venäjän vastustajien kunniaksi.


title: Töölön juttu

text: Eräs liberaalisti ajattelevista ja Ruotsiin suuntautuneista ylioppilaista koostunut ystäväpiiri oli viettänyt 30. marraskuuta 1855 Antinpäivää Töölön ravintolassa, joka sijaitsi nykyisen Hesperian puiston alueella. Sama piiri oli hieman aiemmin paljastanut opiskelija Oskar Tamelanderin Venäjän hallituksen vakoojaksi niin sanotussa Tamelanderin jutussa. Töölön tilaisuudessa oli kertoman mukaan kohotettu maljoja Venäjän vihollisille ja vihollismaiden johtajille, kuten Britannian kuningatar Viktorialle ja Ranskan keisari Napoleon III:lle. Juhlijat yrittivät lisäksi estää sotilassoittokuntaa esittämästä keisarihymniä. Tapaus leimattiin valtiolliseksi mielenosoitukseksi. Vuoden 1830 vastaavan ”Puolan maljan” tapauksen tavoin osalliset yrittivät selittää kyseessä olleen väärin kuulemisesta johtunut väärinkäsitys.


title: Töölön juttu

text: Tapauksen tultua julki kenraalikuvernööri F. W. R. von Berg ja sijaiskansleri Johan Reinhold Munck puuttuivat asiaan ja osallisia rangaistiin, epäsuorasti myös Tamelanderin paljastamisen vuoksi. Yhteensä 12 ylioppilasta erotettiin yliopistosta eripituisiksi ajoiksi: joukon johtajana pidetty ylioppilas Karl Wetterhoff ainiaaksi, ylioppilas Anders Ramsay kahdeksi vuodeksi ja maisteri Anders Herman Chydenius sekä kandidaatti J. H. E. Berg puoleksitoista vuodeksi. Lisäksi Karl Gustaf Ehrström joutui eroamaan juridisen ja Adolf Erik Nordenskiöld fyysis-matemaattisen tiedekunnan kuraattorin virasta. Nordenskiöld menetti myös virkansa vuorikonduktöörinä. Fyysis-matemaattisen tiedekunnan sihteeri Johan Jakob Chydenius erosi vapaaehtoisesti myötätunnosta muita erotettuja kohtaan. Myös Tamelander erotettiin.


title: Töölön juttu

text: Erotettuihin kuulunut Anders Ramsay kuvaili myöhemmin Töölön jutun tapahtumia tunnetussa muistelmakirjassaan "Muistoja lapsen ja hopeahapsen". Erottamisten ohella muutamia osallisia tuomittiin karsseriin. Näiden joukossa oli muusikko Filip von Schantz, jonka on sanottu säveltäneen arestinsa aikana "Karsseripolska"-nimisen polskan.


title: Our Twilight

text: Our Twilight on suomalaisen melodisen death metalin yhtyeen Barren Earthin EP-levy, joka on julkaistu vuonna 2009. Se nousi Suomen virallisen singlelistan sijalle 13.


title: The Devil’s Resolve

text: The Devil’s Resolve on suomalaisen melodisen death metalin yhtyeen Barren Earthin toinen studioalbumi. Se on julkaistu vuonna 2012 levymerkillä Peaceville Records. Albumi nousi Suomen virallisen listan sijalle 16.


title: Valev Uibopuu

text: Valev Uibopuu (19. lokakuuta 1913 Vana-Antsla, Võrumaa – 18. maaliskuuta 1997 Lund, Ruotsi) oli virolainen kirjailija ja toimittaja. Uibopuu toimi sanomalehtimiehenä, kunnes pakeni 1943 saksalaismiehityksen aikana Suomeen ja edelleen 1944 Ruotsiin. Häntä pidetään sukupolvensa merkittävimpiin kuuluvana kirjailijana, realistina ja psykologisena tarkkailijana.


title: Valev Uibopuu

text: Valev Uibopuun puoliso vuosina 1944–1964 oli suomalainen kirjailija Tuuli Reijonen.


title: Pohjatutkimus

text: Pohjatutkimus on maaperätutkimustoimintaa, jossa tutkitaan rakennustoimintaan ja tarkemmin pohjarakentamiseen liittyvää maaperän rakennetta. Pohjatutkimuksen tavoitteena on saada selville muun muassa maaperän rakenne, kantavuus ja pohjaveden taso.


title: Pohjatutkimus

text: Pohjatutkimusten kokonaisuuteen sisältyy rakennusalueen kartoitus, vaaitus ja varsinaiset pohjatutkimukset. Edellä mainitut työvaiheet liittyvät hieman toisiinsa, ja luontevinta on, että ne tekee kerralla sama yritys tai taho.


title: Pohjatutkimus

text: Pohjatutkimuksen ensimmäisenä tavoiteena on löytää ja tutkia perustusolosuhteiltaan paras paikka rakentamiselle. Kaupunki tai kunta tekee kaavoitetuilla alueilla usein pohjatutkimuksia määrittäessään rakennuspaikkoja ja sijoittaa huonoimmille pohjaolosuhteille esimerkiksi puistoja tai muita kohteita, joilla ei ole suuria vaatimuksia kantavuuden suhteen. Pohjatutkimuksen toinen tavoite on mahdollistaa sopivan perustamistavan valinta.


title: Pohjatutkimus

text: Kartoituksella tarkoitetaan rakennusalueen topografian selvittämistä esimerkiksi takymetrimittauksin. Rakennusalueen kartoituksessa esitetään yleensä tontin rajat ja rajapyykit numeroineen. Kartoituksessa on tarkoitus tuoda esille tontilla sijaitsevat olemassa olevat rakenteet, suuret lohkareet, ojat, rantaviiva, vesistöraja, merkittävät puut ja maalajien vaihtelut esimerkiksi kalliosta maaksi. Tärkeätä on myös kartoittaa mahdolliset kunnallistekniset järjestelmät. Olemassa olevien kaapeleiden sijainti tulee varmistaa kaapelinäytöllä.


title: Pohjatutkimus

text: Rakennusalueen maanpinta vaaitaan riittävän tiheästi. Usein pyritään luomaan luotettavat korkeuskäyrät 0,5 metrin välein. Vaaituksen avulla suunnittelija määrittelee tulevalle rakennukselle korkeusaseman. Tärkeätä on vaaita myös ympärillä olevien katujen keskiviiva ja laidat, ympärillä olevien rakenteiden sokkelikorkeudet, viemärikaivojen kannet ja kaivojen vesijuoksut.


title: Pohjatutkimus

text: Pohjatutkimuksien tavoitteena on aina selvittää rakennuspaikalla vallitsevat maaperäolosuhteet niin, että aiotun rakennuksen tai muun rakenteen perustaminen ja tarvittavat pohjarakennustyöt voidaan suunnitella luotettavasti ja toteuttaa turvallisesti. Tämä edellyttää paikalla olevien maakerrosten ja niiden laadun selvittämistä, tiiviin pohjakerroksen tai kallionpinnan tutkimista ja pohjavesipinnan selvittämistä.


title: Pohjatutkimus

text: Hankittavilla tiedoilla on pystyttävä laskemaan kantavuus-, painuma- ja maanpainelaskuja. Ne edellyttävät puolestaan tietoja, joista ne voidaan päätellä tilavuuspainoja, kitkakulmia, leikkauslujuuksia, painumaparametrejä jne. Pohjamaan routivuus on myös pystyttävä päättelemään. Maaperän vedenläpäisevyydestä on saatava käsitys. Siirryttäessä paaluperustuksiin on pystyttävä arvioimaan paalujen upotussyvyyksiä, nurjahdusvaaraa, paalun alapään liukumavaaraa ja onko esimerkiksi kiviä estämässä paalujen upotusta. Oleellista on myös selvittää pitääkö ko. paikalla varautua radonin torjuntaan tai onko syytä epäillä maaperän sisältävän pilaantuneita maita.


title: Oranssihelopäivikki

text: Oranssihelopäivikki ("Lampranthus aurantiacus") on päivikkikasveihin kuuluva mehikasvi.


title: Oranssihelopäivikki

text: Oranssihelopäivikki kasvaa noin 30 cm korkeaksi. Se on ikivihreä mehikasvi, jolla on hopeanvihreät lehdet ja oranssit kukat. Se on kotoisin Etelä-Afrikasta, mutta sitä käytetään muuallakin puutarhoissa maanpeittokasvina ja ruukkukasvina.


title: Salaisuudet

text: Salaisuudet on Tuulin esikoisalbumi, joka julkaistiin 21. syyskuuta 2012. Albumilta julkaistiin singleinä ”Salaisuudet”, ”Paljon onnea vaan” sekä ”Enää ei oo kiire, joista kaikista on kuvattu myös musiikkivideot.


title: Salaisuudet

text: Albumi nousi julkaisuviikollaan Suomen virallisen albumilistan sijalle 3.


title: Pala leipää

text: Pala leipää on heavy metal -yhtyeen Waltarin kokoelma-albumi, joka on julkaistu vuonna 1993.


title: Manolo Escobar

text: Manuel García Escobar (19. lokakuuta 1931 Norias Daza, El Ejido, Almeria – 24. lokakuuta 2013 Benidorm, Alicante), joka tunnettiin paremmin nimellä Manolo Escobar, oli espanjalainen laulaja, joka lauloi copla andaluzaa ja espanjalaista laulua. Hän myös näytteli musikaalielokuvissa. Hänen tunnetuimpia laulujaan ovat ”El Porompompero”, ”Mi carro” (1969), ”La minifalda” ja ”Y viva España”, jonka sävelsi Leo Rozenstraten.


title: Lauri Porra (albumi)

text: Lauri Porra on Stratovariuksen basistin Lauri Porran ensimmäinen sooloalbumi. Se on julkaistu vuonna 2005 levymerkillä Texicalli Records.


title: Lauri Porra (albumi)

text: Kaikki kappaleet kirjoittanut Lauri Porra, ellei toisin mainittu.


title: Jääpallon SM-kilpailu 1924

text: Vuoden 1924 jääpallon SM-kilpailuihin osallistui 13 joukkuetta. Mukana oli viiden vuoden tauon jälkeen joukkue myös Tampereelta, kun Tampereen Palloilijat osallistui kilpailuun. Mestaruudesta taistelivat samat joukkueet kuin aikaisempinakin vuosina. Loppuottelussa kohtasivat Viipurin Sudet ja HJK. Loppuottelussa HJK onnistui uusimaan mestaruutensa 4–1-voitolla.


Jääpallon SM-kilpailu 1924


title: Jääpallon SM-kilpailu 1924

text: Puolivälierät


title: Jääpallon SM-kilpailu 1924

text:
Uusintaottelut24. helmikuuta 1924 Helsingissä
Työväen urheiluliiton jääpallomestaruudesta pelattiin ensimmäistä kertaa vuonna 1924. Kilpailuun osallistui viisi joukkuetta, neljä Helsingistä ja yksi Tampereelta. Helsinkiläisjoukkueet karsivat ensiksi pääsystä finaaliin Työväen Talviurheilujuhlille Tampereelle. Loppuotteluun suoraan selviytynyt Tampereen Kisa-Toverit kohtasi lopulta finaalissa Helsingin Jyryn. Ensimmäisen mestaruuden vei Jyry 2-6 voitolla.


title: Jääpallon SM-kilpailu 1924

text: Jyryn mestarijoukkue: Bruno Veckström, E.Lilja, Sven Präktig, Ontro Virtanen, Yrjö Timonen, Viljo Halme, H.Koskela, A.Salminen, Armas Savolainen, Reino Fri, Kaarlo Lehto.


title: HK Temirtau

text: HK Temirtau on kazakstanilainen jääkiekkojoukkue Temirtaun kaupungista. Joukkue pelaa Kazakstanin mestaruussarjassa. Kaudella 2012–2013 joukkueessa pelasivat muun muassa SM-liigastakin tutut Toni Dahlman, Teemu Elomo, Tomáš Jaško ja Joe Rullier.


Luettelo vaalikauden 1995–1999 kansanedustajista sisältää eduskunnan jäsenet maaliskuun 1995 vaaleista maaliskuuhun 1999.


title: Eristysresistanssimittari

text: Eristysresistanssimittari (eristysvastusmittari, engl. "insulation resistance tester" tai "megohmmeter") on elektroniikassa ja sähkötekniikassa käytettävä korkeita resistanssiarvoja (tyypillisesti 1 MΩ–1 GΩ) mittaava laite. Yleensä mittausjännite on sadoista volteista tuhansiin voltteihin. Eristysresistanssimittaria käytetään tyypillisesti sähköasennusten tarkistamisessa. Sähköasennusten mittaamiseen tarkoitetut asennustesterit sisältävät yleensä toiminnon myös eristysresistanssinmittaamiseksi.


title: Eristysresistanssimittari

text: Perinteisiä eristysresistanssimittarien valmistajia ovat mm. Fluke ja Megger.


title: Mika Pekkola

text: Mika Pekkola (s. 1979) on suomalainen kirjailija, tutkija ja suomentaja. Hän valmistui Jyväskylän yliopistosta yleisen historian alalta filosofian tohtoriksi 2010. Väitöskirjassaan Pekkola tarkasteli Erich Frommin näkemyksiä modernisaation kriisistä.


title: Fluke

text: Fluke (Fluke Corporation) on kansainvälinen elektroniikan ja sähkötekniikan mittalaitteita valmistava ja huoltava yritys.


title: Fluke

text: Fluken tuotteita ovat muun muassa:


title: Fluke

text: Suomessa toimii Fluke Finland Oy ja yrityksellä on Suomessa monia jälleenmyyjiä.


title: Yang Hyong-sop

text: Yang Hyong-sop (; s. 1. lokakuuta 1925 Hamhŭng) on pohjoiskorealainen poliitikko. Hänet valittiin Korkeimman kansanneuvoston presidiumin puheenjohtajaksi vuonna 1983, ja hän toimi tässä tehtävässä vuoteen 1998; hänen seuraajakseen tuli Kim Yong-nam. Hän oli toiminut aiemmin vuodesta 1962 presidiumin varapuheenjohtajana ja on toiminut tässä virassa myös puheenjohtajuutensa päätyttyä. Yang liittyi Korean demokraattisen kansantasavallan armeijaan vuonna 1950 ja opiskeli Moskovan valtionyliopistossa sekä Kim Il-sungin yliopistossa. Hänen vaimonsa on Kim Il-sungin serkku Kim Shin-sook.


title: Yang Hyong-sop

text: Yang on toiminut lisäksi muun muassa Korean työväenpuolueen keskuskomitean sihteerinä ja maansa korkeakoulutuksen ministerinä. Hän on puolueen politbyroon jäsen.


title: Song Jong-sun

text: Song Jong-sun (; s. 11. maaliskuuta 1981 Pjongjang) on pohjoiskorealainen jalkapalloilija. Hän kuului joukkueeseen, joka sijoittui naisten jalkapallossa yhdeksänneksi vuoden 2008 kesäolympialaisissa Pekingissä. Hän oli yksi niistä viidestä Pohjois-Korean naisten jalkapallomaajoukkueen pelaajasta, jotka jäivät kiinni dopingista vuoden 2011 maailmanmestaruuskilpailuissa.


title: Cape Cross

text: Cape Cross (; ; ) on pieni niemi Luurankorannikolla Namibian länsiosassa. Eteläiseen Atlanttiin työntyvä niemi sijaitsee C34-valtatien tuntumassa noin 60 kilometriä Hentiesbaaista ja 120 kilometriä Swakopmundista pohjoiseen.


title: Cape Cross

text: Portugalin kuningas Juhana II määräsi vuonna 1484 purjehtija ja tutkimusmatkailija Diogo Cãon etsimään meritietä Intiaan ja Maustesaarille ja purjehtimaan etelään aiemmin tuntemattomille seuduille Afrikan länsirannikolla. Hänen oli määrä valita sieltä huomiota herättäviä paikkoja ja pystyttää sinne kiviristejä, joista käytettiin nimitystä padrão.


title: Cape Cross

text: Ensimmäisellä matkallaan, jonka arvellaan tapahtuneen vuonna 1482, Cão pääsi etelässä paikkaan, jota hän kutsui nimellä Monte Negro, mutta joka nykyään tunnetaan nimellä Cabo de Santa Maria. Se sijaitsee noin 150 kilometriä lounaaseen nykyisestä Benguelan kaupungista Angolassa.


title: Cape Cross

text: Toisella matkallaan, joka tapahtui vuosina 1484–1486, Cão pääsi tammikuussa 1486 Cape Crossina nykyään tunnettuun paikkaan, ollen ensimmäinen eurooppalainen tällä alueella. Matka ulottui noin 1 400 kilometriä kauemmaksi etelään kuin ensimmäinen matka. Tällä matkallaan hänen tiedetään pystyttäneen kaksi padrãota, ensimmäisen Monte Negroon ja toisen Cape Crossiin. Paikan nykyinen nimi juontuukin juuri tuosta padrãosta. Nykyisin matkailija voi löytää tältä paikalta kaksikin kopiota alkuperäisestä padrãosta.


title: Cape Cross

text: Cãon ensimmäinen matka tapahtui vain kuusi vuotta ennen kuin Bartolomeu Dias onnistui purjehtimaan Hyväntoivonniemen ympäri vuonna 1488. Toinen matka päättyi vain kaksi vuotta ennen tätä tapahtumaa.


title: Cape Cross

text: Cape Crossin alkuperäisen padrãon vei pois Saksan laivaston korvettikapteeni Gottlieb Becker, joka komensi SMS "Falke" -nimistä alusta. Padrão päätyi Berliiniin. Sen tilalle pystytettiin ensin yksinkertainen puuristi, ja kaksi vuotta myöhemmin kivinen replikaristi.


title: Cape Cross

text: 1900-luvun lopussa järjestettiin rahainkeräys, jonka tuloksena paikalle pystytettiin toinenkin kiviristi, joka on enemmän alkuperäisen kaltainen. Paikalla on siis nykyisin kaksi kiviristiä.


title: Cape Cross

text: Padrãon teksti kuuluu, suomeksi käännettynä:


title: Cape Cross

text: Nykyään Cape Cross on luonnonsuojelualue, jonka omistaa Namibian valtio ja jonka nimi on "Cape Cross Seal Reserve" (’Cape Crossin hylkeidensuojelualue’). Siellä elää yksi maailman suurimmista afrikanmerikarhupopulaatioista.


title: Cape Cross

text: Namibiassa on kaksi paikkaa, jossa afrikanmerikarhujen määrää rajoitetaan metsästämällä, Lüderitz ja Cape Cross. Tähän metsästykseen on kaksi syytä: niin hankitaan hylkeennahkoja ja pyritään toisaalta suojelemaan rannikon kalakantoja liian suurilta hyljekannoilta. Hylkeenmetsästyksen merkityksestä kalakantoihin on olemassa erilaisia mielipiteitä: siinä missä Namibian hallituksen toteuttama selvitys toteaa, että hylkeet syövät enemmän kalaa kuin ihmiset sitä pyytävät, luonnonsuojelujärjestö Seal Alert South Africa arvioi, että hylkeet vähentävät ihmisten kalansaaliita vähemmällä kuin 0,3 prosentilla.


title: Stephan El Shaarawy

text: Stephan El Shaarawy () (s. 27. lokakuuta 1992 Savona, Italia) on egyptiläistaustainen italialainen ammattilaisjalkapalloilija, joka edustaa italian Serie A:ssa pelaavaa Romaa.


title: Stephan El Shaarawy

text: El Shaarawy debytoi Genoa CFC:n miesten joukkueessa 21. joulukuuta 2008 16 vuotta ja 55 päivää vanhana pelaten 10 minuuttia vieraspelissä Chievo Veronaa vastaan. Hänestä tuli historian neljänneksi nuorin pelaaja, joka on pelannut Serie A:ssa.


title: Stephan El Shaarawy

text: Kesäkuussa 2010 El Shaarawy lainattiin Padova Calcioon Serie B:hen. Kauden päätyttyä hänet palkittiin Serie B:n vuoden pelaajana.


title: Stephan El Shaarawy

text: Kesällä 2011 Shaarawy siirtyi italialaisjätti AC Milaniin. Hänen debyyttiottelunsa oli syyskuussa 2011 ottelussa Napoli Socceria vastaan.


title: Jong Pok-sim

text: Jong Pok-sim (; s. 31. heinäkuuta 1985) on pohjoiskorealainen jalkapallopuolustaja. Hänen seuransa on April 25, ja hän on pelannut myös Pohjois-Korean naisten jalkapallomaajoukkueessa. Hän on osallistunut maailmanmestaruuskilpailuihin 2007 ja 2011. Hän oli yksi niistä viidestä Pohjois-Korean joukkueen pelaajasta, jotka jäivät kiinni dopingista vuoden 2011 maailmanmestaruuskilpailuissa.


title: Ympäristöhistoria

text: Ympäristöhistoria on tutkimusta ihmisen ja luonnon vuorovaikutuksesta aikojen saatossa. Perinteisestä historiankirjoituksesta poiketen ympäristöhistoria painottaa luonnon olosuhteiden aktiivista roolia ihmisen historiassa. Ympäristöhistorioitsijat tutkivat paitsi kuinka ihmiset ovat muokanneet ympäristöä, myös kuinka ympäristö on muokannut ihmistä. Ympäristöhistoria käsittelee myös ihmisten ajatuksia luonnosta, ja kuinka nämä ajatukset ovat ilmenneet kulttuurissa, uskonnossa, kirjallisuudessa ja taiteessa.


title: Ympäristöhistoria

text: Ympäristöhistoria tieteenalana syntyi Yhdysvalloissa 1960- ja 1970-luvulla ympäristöliikkeen seurauksena, ja se oli aluksi vahvasti sitoutunut ympäristöliikkeen päämääriin. Tieteenala on sittemmin laajentunut huomattavasti, eikä se aja mitään tiettyä agendaa.


title: Ympäristöhistoria

text: Ympäristöhistorian tutkimuksen kohteille ominaisia piirteitä ovat yleensä pitkät aikajänteet, laajat maantieteelliset alueet ja ongelmakeskeisyys. Se on myös vahvasti monitieteellinen suuntaus, hyödyntäen laajasti humanistisia, yhteiskunta- ja luonnontieteitä. Ympäristöhistorialla on kolme keskeistä lähestymistapaa: materialistinen näkökulma korostaa ihmiskunnan taloudellisten ja teknisten toimien aiheuttamia muutoksia ympäristölle; kulttuuri- ja aatehistoriallinen näkökulma korostaa ihmisen luontokäsitystä; poliittinen ja yhteiskunnallinen näkökulma korostaa poliittisten prosessien merkitystä ihmisen ja luonnon suhteessa.


title: Kuivannon kirkko

text: Kuivannon kirkko on Kuivannon kylässä Orimattilassa sijaitseva Orimattilan seurakunnan kirkkorakennus. Kirkon on suunnitellut rakennusmestari Heikki Tiitola ja se on valmistunut vuonna 1931.


title: Kuivannon kirkko

text: Kuivantolaiset olivat toivoneet omaa rukoushuonetta jo 1700-luvulta lähtien, koska matka Orimattilan kirkkoon oli pitkä ja vaivalloinen. 1920-luvulla kyläläiset anoivat lupaa perustaa itselleen oman seurakunnan. Hanke kaatui kalleutensa takia ja lopullisesti toive omasta seurakunnasta jäi, kun Orimattilan seurakunta lupasi rakentaa kuivantolaisille oman kirkon. Sen suunnitteli tamperelainen rakennusmestari Heikki Tiitola. Kirkon paikka oli jo aikaisemmin katsottu valmiiksi, kyläkirkko nousi korkealle Pippuranmäelle. Kirkko valmistui vuoden 1931 lopulla ja vihittiin käyttöön 28. joulukuuta 1931. Jumalanpalvelus pidettiin joka toinen sunnuntai. Kirkon torniin hankittiin kaksi teräksistä kirkonkelloa. Alttaritaulu hankittiin myöhemmin, vuonna 1931, taulun on maalannut taidemaalari Väinö Hervo. Alkuvaiheessa kirkossa oli urkuharmoni, vuodesta 2004 lähtien käytössä on ollut digitaaliset urut.


title: Kuivannon kirkko

text: Kirkon yhteydessä on 40-paikkainen seurakuntasali, joka voidaan yhdistää 160-paikkaiseen kirkkoon. Kirkossa ja sen ympäristössä on tehty kunnostuksia 1998–2000. Kirkkotekstiilit uusittiin vuonna 2003 tekstiilitaiteilija Maisa Kaarnan suunnittelemiin.


title: Kuivannon kirkko

text: Kirkon vieressä on kuivantolaisten hautausmaa sankarihautoineen. Kirkkomaalla on myös Uudenkylän asevarikon räjähdyksessä vuonna 1965 surmansa saaneiden hauta ja muistokivi.


title: Celebesinjalokotka

text: Celebesinjalokotka ("Nisaetus lanceolatus", aikaisemmin "Spizaetus lanceolatus") on haukkojen heimoon kuuluva lintu. Se on kotoperäinen Indonesiassa.


title: Celebesinjalokotka

text: Sen elinpiiriä ovat pääasiassa subtrooppiset ja trooppiset kosteat alavat metsät mutta myös vuoristometsät 2 000 metrin korkeuteen saakka.. Sen populaatio on pienenemässä elinalueiden tuhoutumisen vuoksi.


title: Celebesinjalokotka

text: Se on keskikokoinen, noin 64 cm pitkä, ruskea petolintu. Aikuisilla pää ja rinta ovat punaruskeat selvin merkein, siivet ovat tummanruskeat ja alta se on valkoinen mustin raidoin. Nuoren linnun pää ja alapuoli ovat valkoiset.


title: Celebesinjalokotka

text: Sitä tavataan Indonesiassa Sulawesin saarella ja sen lähisaarilla Butonilla, Munalla, Banggailla ja Sulalla. Sen ravinto koostuu pääasiassa linnuista, sisiliskoista, käärmeistä ja nisäkkäistä.


title: The Fall (elokuva)

text: The Fall on vuonna 2006 Toronton elokuvajuhlilla ensi-iltansa saanut fantasiaelementtejä sisältävä intialais-yhdysvaltalainen draamaelokuva. Se perustuu Valeri Petrovin käsikirjoittamaan bulgarialaiseen elokuvaan "Jo ho ho" vuodelta 1981. Elokuvan on ohjannut Tarsem Singh ja sen pääosissa ovat Lee Pace ja Catinca Untaru. Teatterilevitykseen elokuva tuli kuitenkin vasta vuonna 2008.


title: The Fall (elokuva)

text: Tarsem Singh rahoitti elokuvan enimmäkseen itse saadakseen siitä enemmän oman visionsa mukaisen. Elokuvaa tehtiin neljä vuotta ja sitä kuvattiin yli kahdessakymmenessä maassa. Maailmanlaajuisesti elokuvan tuotto oli noin 3,2 miljoonaa Yhdysvaltain dollaria.Elokuvan musiikin on tehnyt Krishna Levy. Taustamusiikkina käytetään myös Ludwig van Beethovenin seitsemättä sinfoniaa.


title: The Fall

text: The Fall voi tarkoittaa ainakin seuraavia asioita:


title: Myhre

text: Myhre on seuraavien henkilöiden sukunimi:


title: Muuttolinnun aika

text: Muuttolinnun aika on Anssi Mänttärin ohjaama ja käsikirjoittama elokuva vuodelta 1991.


title: Muuttolinnun aika

text: "Muuttolinnun aika" käsittelee monien Mänttärin elokuvien tapaan perhetematiikkaa. Haastattelussa Mänttäri ei ole halunnut selittää elokuvaa mutta sanoo samassa yhteydessä, että jokaisella lapsella on oltava oikeus isään. Isän rooli on varta vasten kirjoitettu Litjalle, eikä roolia Mänttärin mukaan voi esittää kukaan muu. Muutkin roolin Mänttäri on pitkälle hahmotellut suunnittelemiensa näyttelijöiden mukaan. Joidenkin roolien näyttelijät poikkeavat kuitenkin alkuperäisistä suunnitelmista.


title: Muuttolinnun aika

text: Aikalaisarviossa Litja saakin kiitosta: hän tekee "erään parhaimmista rooleistaan". Myös Mänttärin realistinen ote todetaan myönteisesti ja luonnehditaan elokuvan tarjoavan "hienovireistä bluesia ja aidosti hauskoja hetkiä". Huomiota saa kuitenkin tietynlainen huolimattomuus, esimerkiksi päähenkilön takin vaihtuminen kesken matkan.


title: Sofigate

text: Sofigate on vuonna 2003 perustettu digitalisaation ja teknologian johtamiseen ja kehittämiseen erikoistunut palveluyritys . Sofigate-konserniin kuuluu Sofigate Group Oy, Sofigate Oy, Sofigate Services Oy, Sofigate Sweden AB, Sofigate Aps, Sofigate Ltd, Headstart Oy ja ICT Standard Forum Oy .


title: Sofigate

text: Sofigaten palveluksessa on 500 työntekijää, toimipisteet sijaitsee Espoossa, Tampereella, Oulussa, Tukholmassa, Göteborgissa, Malmössa, Kööpenhaminassa ja Lontoossa. Konsernin liikevaihto oli vuonna 2017 yli 60 Me .


title: Sofigate

text:
Sofigate tarjoaa asiakkailleen digitalisaation ja teknologian johtamisen ja kehittämisen konsultointi- ja asiantuntijapalveluita
Sofigate-konserniin kuuluva ICT Standard Forum julkaisee uuden version alun perin vuonna 2009 julkaistusta Tietohallintomallista (IT Standard for Business) syksyllä 2018..


title: Tyypin 1936A hävittäjä

text: Tyyppi 1936A eli Narvik-luokka oli Saksan laivaston toisen maailmansodan aikainen hävittäjäluokka, joka jakautui kahteen alaluokkaan eli varsinaisiin tyypin 1936A ja tyypin 1936A Mob aluksiin. Luokkaan kuului kaikkiaan viisitoista 1938-1941 valmistettua alusta.


title: Tyypin 1936A hävittäjä

text: Luokan alukset oli aseistettu hyvin raskaasti ja ne muistuttivatkin lähinnä keveitä risteilijöitä. Pääaseistuksena oli 150 millimetrin tykit eikä normaalit 120-127 millimetrin tykit kuten liittoutuneiden vastaavissa aluksissa. Ne piti alun perin asentaa etukannelle kaksiputkisiin torneihin, mutta niiden valmistuksen viivästyessä tykit asennettiin alkusarjan aluksissa perinteisiin yksiputkisiin torneihin.


title: Tyypin 1936A hävittäjä

text: Alusten voimanlähteenä oli korkeapaineturbiinit, joiden luotettavuus ei ollut paras mahdollinen. Samoin alusten merikelpoisuus oli heikohko keularakenteen ja raskaan etukannelle sijoitetun tykkitornin seurauksena. Voimanlähde ongelmat saatiin korjattua tyypin 1936A Mob aluksissa.


title: Vuohenpuksio

text: Vuohenpuksio ("Simmondsia chinensis") on vuohenpuksiokasvien ("Simmondsiaceae") heimon ainoa laji. Se on kuivalla aavikolla elävä pensas, joka tunnetaan myös nimellä jojoba. Sitä esiintyy luontaisesti Pohjois-Amerikassa, Yhdysvalloissa Kaliforniassa ja Arizonassa ja Pohjois-Meksikossa. Viljeltynä lajia kasvaa muilla mantereilla Etelä-Amerikassa, Aasiassa, Australiassa ja eri puolilla Afrikkaa. Lajille tiedetään useita hyötykäyttötapoja.


title: Suolasavikka

text: Suolasavikka ("Monolepis nuttalliana") on yksivuotinen laji revonhäntäkasvien "Chenopodioideae"-alaheimossa (aik. savikkakasvit). Sitä esiintyy Pohjois-Amerikassa laajasti Yhdysvaltojen ja Kanadan alueella lukuun ottamatta kaakkoista Yhdysvaltoja ja koillista Kanadaa. Lisäksi muualla Amerikassa Meksikossa ja Argentiinassa. Satunnaisena tulokkaana lajia on tavattu myös Euroopassa.


title: Toivo Emil Uotila

text: Toivo Emil (T. E.) Uotila (2. heinäkuuta 1897 Lammi – 30. maaliskuuta 1947 Helsinki) oli suomalainen kielitieteilijä. Hän oli Helsingin yliopiston suomalais-ugrilaisen kielentutkimuksen dosentti vuodesta 1933. Hänen kokoamiaan syrjääninkielisiä tekstejä on Suomalais-ugrilainen seura julkaissut 1980-luvulta alkaen viisi osaa nimellä "Syrjänische Texte".


title: Rikkatatar

text: Rikkatatar ("Fagopyrum tataricum") on yksivuotinen tattarin eli viljatattaren sukuinen tatarkasvi, jota esiintyy Aasiassa. Se on enintään 70 senttimetriä korkeaksi kasvava ruoho, jonka korvaketupet ovat hieman karvaisia. Erona tattariin rikkatattarella lehtiruoti on lehtilavan pituinen ja lehtilapa tavallisesti pituuttaan leveämpi. Terttumainen tai huiskilomainen kukinto on harsu. Yksittäiset kukat ovat 2 millimetriä ja niiden kehä vihertää.


title: Karheapillike

text: Karheapillike ("Galeopsis tetrahit") on yksivuotinen pillikelaji, joka kasvaa 20:stä 70:een senttimetriä korkeaksi. Sen varsi on vankka, nivelten alapuolilta paksuuntunut, runsaasti sukasellinen ja tavallisesti nystykarvainen. Varren sukaset ovat alaspäin siirottavia, pitkiä, karkeita ja kellertäviä. Lehdet ovat puikeita, isohampaisia ja suippukärkisiä. Kukan tavallisesti punainen teriö on 1,5–2 senttimetriä pitkä. Teriön alahuulen keskiliuska on toisinaan hyvin samannäköisestä lajista peltopillikkeestä ("Galeopsis bifida") eroten lähes neliömäinen ja kärjestään tylppä tai pyöreä.


title: Karheapillike

text: Karheapillike on ravintokasvina ainakin seuraaville perhosille eli gammayökkösille ("Autographa gamma"), vyömessinkiyökkösille ("Diachrysia chrysitis") ja pillikemittareille ("Perizoma alchemillatum").


title: Unto Uotila

text: Unto Uuno Uotila (30. joulukuuta 1910 Tampere – 14. huhtikuuta 1977 Helsinki) oli suomalainen lääkäri ja professori.


title: Unto Uotila

text: Uotilan vanhemmat olivat isännöitsijä Frans Eevert Uotila ja Elise Maria Hellsten ja puoliso vuodesta 1941 Hilkka-Liisa Tiisala. Hän tuli ylioppilaaksi Tampereen klassillisesta lyseosta 1929 ja valmistui lääketieteen lisensiaatiksi 1937. Väitöstutkimustaan Uotila puolusti jo 1934, lääketieteen ja kirurgian tohtori hänestä tuli 1937. Uotila oli Helsingin yliopiston yliopiston patologisen anatomian professori 1945–1946 ja oikeuslääketieteen professori vuodesta 1946.


title: Unto Uotila

text: Uotilaa on pidetty alalla uuden ajan airuena, hän loi jo 1930-luvulla suhteita Yhdysvaltoihin opiskellessaan siellä. Uotila kehitti muun muassa menetelmän määritellä mikroskooppisesta leikkeestä määrällisesti kilpirauhasen kolloidi. Hän osoitti myös, että aivoissa hypothalamus erittää ainetta, joka stimuloi hypofyysin kilpirauhasta vapauttavan hormonin eritystä. Aine on sittemmin tunnistettu hormoniksi "thyrotrophin-releasing hormone" (TRH).


title: Unto Uotila

text: Uotilan mukaan on nimetty nuoren endokrinologin "Unto Uotila -palkinto", jota on jaettu vuodesta 1987 lähtien.


title: Vuoriraudakki

text: Vuoriraudakki ("Sideritis montana") on Euroopassa esiintyvä yksivuotinen huulikukkaiskasvi. Sen varsi on kauttaaltaan siirottava- ja valkokarvainen ja kasvaa kymmenestä 40:een senttimetriä korkeaksi. Lehdistä varsilehdet ovat suikeita ja harvaan sahahampaisia, kukinnon tukilehdet soikeita niistä ylimmät tavallisesti ehytlaitaisia. Kukinto koostuu tavallisesti lukuisista noin kuusikukkaisista valekiehkuroista. Teriö on kaksihuulinen ja enintään kellomaisen verhiön mittainen. Teriön ylähuuli on ehyt ja mustanruskea, alahuuli kolmiliuskainen ja keltainen.


title: Z26

text: Z26 oli Saksan laivaston tyypin 1936A hävittäjä, joka palveli toisessa maailmansodassa.


title: Z26

text: Alus tilattiin 23. huhtikuuta 1938 Deutsche Schiff- und Maschinenbaulta Bremenistä. Sen köli laskettiin 1. huhtikuuta 1939 ja alus laskettiin vesille 2. huhtikuuta 1940. Alus valmistui 11. tammikuuta 1941.


title: Z26

text: Alus upotettiin 29. maaliskuuta 1942.


title: Briitta Simpson

text: Ida Briitta Simpson (30. kesäkuuta 1898 Saarijärvi – 1988) oli amerikansuomalainen kirjailija.


title: Briitta Simpson

text: Kansakoulun käynyt Simpson työskenteli parturina, kotiapulaisena ja kirjakustantamon työntekijänä.


title: Haavayrtti

text:
Haavayrtti ("Sanicula europaea") on sarjakukkaiskasveihin kuuluva monivuotinen ruoho, joka kasvaa lehdoissa.
Lajilla on paksu juurakko. Pitkäruotiset aluslehdet kasvavat ruusukkeena ja niiden lapa on viisiosainen. Varressa on tavallisesti yksi lehti. Haavayrtin kukinto on kerrannaissarja, jonka pikkusarjat ovat tiheän mykerömäisiä. Teriöt ovat punertavia tai valkoisia.


title: Poilikki

text: Poilikki ("Bifora radians") on sarjakukkaiskasvien laji, jota esiintyy Etelä-Euroopassa.


title: Poilikki

text: Poilikki on yksivuotinen kalju ruoho, joka kasvaa 15–30 senttimetriä korkeaksi. Sen lehtien lavat ovat yhdestä kahteen kertaa parilehdykkäiset. Kukinnon pääsarjat ovat suojuksettomia ja pikkusarjat suojuksellisia. Hedelmä koostuu hedelmysparista, jotka ovat melkein pallomaisia, harjuttomia mutta kurttupintaisia.


title: Isosudenporkkana

text: Isosudenporkkana ("Ammi majus") on sarjakukkaiskasvien laji, jota esiintyy Etelä-Euroopassa.


title: Isosudenporkkana

text: Isosudenporkkana on yksivuotinen ruoho, joka kasvaa 30-100 cm korkeaksi. Sen lehdet ovat kaksi tai kolme kertaa parilehdykkäisiä, lehdykät ovat liuskaisia. Kukinnon pääsarjan suojuslehdet ovat kapealiuskaisia, pikkusarjan suojuslehdet äimämäisiä. Kukkien teriöt ovat valkoisia. Hedelmä on munan- tai päärynänmuotoinen ja kapeaharjuinen.


title: Isosudenporkkana

text: Esiintyy hajanaisesti pitkin Etelä-Suomea, suhteellisen harvinainen.


title: Seppo Hyttinen

text: Seppo Antero Hyttinen (12. heinäkuuta 1927 Paltamo – 23. toukokuuta 2014) oli suomalainen Paltamossa asunut kirjailija.


title: Seppo Hyttinen

text: Hyttinen kävi keskikoulun Kajaanissa ja kauppaopiston Helsingissä. Hän työskenteli ennakontarkastajana Paltamon verotoimistossa.


title: Hoodia gordonii

text: Hoodia gordonii (syn. "Scytanthus gordonii", "Stapelia gordonii") on Afrikassa kasvava oleanterikasvi. Se on piikikäs sukkulenttikasvi, jota esiintyy Afrikan eteläosassa Etelä-Afrikassa ja Namibiassa. Lajia käytetään lääke- ja koristekasvina.


title: Lauri Kaarto

text: Lauri Armas Kaarto (sukunimi vuoteen 1954 "Marjakaarto"; 7. tammikuuta 1927 Kemi – 10. huhtikuuta 2000 Helsinki) oli suomalainen kirjailija.


title: Lauri Kaarto

text: Kaarron vanhemmat olivat puuseppä Aarne Armas Marjakaarto ja Aili Karoliina Illikainen. Hän kävi keskikoulun Kemin lyseossa 1940–1944.


title: Lauri Kaarto

text: Kaarto on toiminut freelance-radiotoimittajana, Pohjalainen-lehden päätoimittajana, myyntipäällikkönä, "Kaarta Oy":n toimitusjohtajana 1968–1972 ja vapaana kirjailijana.


title: Lauri Kaarto

text: Kaarto oli perustamassa Pohjoiset Kirjailijat ry:tä ja hän toimi yhdistyksen puheenjohtajana ja varapuheenjohtajana. Muutettuaan 1971 Kemistä Helsinkiin Kaarto oli perustamassa Vantaan Kirjailijat ry:tä ja hän oli myös Espoon Kirjailijat ry:n hallituksen jäsen. Kaarto oli Suomen Kirjailijaliiton johtokunnan jäsen 1969–1972.


title: Jaakko Ahde

text: Jaakko Erkki Ahde (29. tammikuuta 1928 Viipuri – 11. heinäkuuta 1996 Lahti) oli suomalainen perämies, pakinoitsija ja kirjailija.


title: Jaakko Ahde

text: Ahde kirjoitti kaksi sotavuosiin sijoittuvaa romaania joista romaani "Voronkovilaiset" kuvasi talvisotaa venäläisten näkökulmasta ja romaani "Tulen ja raudan rannat" puolestaan kuvasi Hangon rintaman taisteluja jatkosodan alussa 1941. Ahde kirjoitti myös yli 900 pakinaa Etelä-Suomen Sanomiin vuosina 1978–1996.


title: Kotkan Laulumiehet

text: Kotkan Laulumiehet on suomalainen mieskuoro, joka on perustettu vuonna 1935. Ensimmäisen ulkomaanmatkansa kuoro teki 1955 Norjaan ja Ruotsiin. Muut ulkomaiset konserttimatkat on tehty Tanskaan, Saksaan, Hollantiin, Tsekkoslovakiaan, Sveitsiin, Unkariin, Itävaltaan, Kanadaan, USA:han, Venäjälle, Viroon, Italiaan ja Puolaan, Espanjaan sekä Portugaliin.


title: Kotkan Laulumiehet

text:
Vuonna 1967 Laulumiehet voitti musiikkineuvos Jukka Hapuojan johtamana amatöörikuorojen sarjan suurissa kuorokilpailuissa Scheveningenissä Hollannissa ja hänen johdollaan kuoro sijoittui mitaleille kaikissa Sulasolin mieskuorokilpailuissa 1970-luvulla.
Toimintansa aikana Laulumiehet on julkaissut kolme omaa äänilevyä.


title: Kotkan Laulumiehet

text: Kuoroa johtaa nykyisin Mikko Hauhia.


title: Kalle Heikkinen

text: Kalle Olavi Heikkinen (11. helmikuuta 1929 Helsinki – 13. syyskuuta 1989) oli suomalainen puunkäsittelijä ja kirjailija.


title: Decade (Waltarin albumi)

text: Decade on metalliyhtye Waltarin toinen kokoelma-albumi. Se on julkaistu vuonna 1998.Kappaleet 14 ja 17 on nauhoitettu livenä Arabia-hallissa, Helsingissä vuonna 1997.


title: Decade

text: Decade voi tarkoittaa:


title: Z27

text: Z27 oli Saksan laivaston tyypin 1936A hävittäjä, joka palveli toisessa maailmansodassa.


title: Z27

text: Alus tilattiin 23. huhtikuuta 1938 Deutsche Schiff- und Maschinenbaulta Bremenistä. Sen köli laskettiin 27. joulukuuta 1939 ja alus laskettiin vesille 1. elokuuta 1940. Alus valmistui 26. helmikuuta 1941.


title: Z27

text: Alus upotettiin Biskajanlahden taistelussa 28. joulukuuta 1943.


title: Z28

text: Z28 oli Saksan laivaston tyypin 1936A hävittäjä, joka palveli toisessa maailmansodassa.


title: Z28

text: Alus tilattiin 23. huhtikuuta 1938 Deutsche Schiff- und Maschinenbaulta Bremenistä. Sen köli laskettiin 30. marraskuuta 1939 ja alus laskettiin vesille 20. elokuuta 1940. Alus valmistui 9. elokuuta 1941.


title: Z28

text: Alus upotettiin 6. maaliskuuta 1945.


title: Z29

text: Z29 oli Saksan laivaston tyypin 1936A hävittäjä, joka palveli toisessa maailmansodassa.


title: Z29

text: Alus tilattiin 23. huhtikuuta 1938 Deutsche Schiff- und Maschinenbaulta Bremenistä. Sen köli laskettiin 21. maaliskuuta 1940 ja alus laskettiin vesille vielä saman vuoden lopulla 15. lokakuuta. Alus valmistui 9. heinäkuuta 1941.


title: Z29

text: Aluksen miehistö upotti aluksensa 16. joulukuuta 1946.


title: Pauli Maso

text: Pauli Antero Maso (s. 14. toukokuuta 1929 Vilppula) on suomalainen kirjailija.


title: Pauli Maso

text: Maso on kirjoittanut kaksi romaania. Romaani "Elokuun illassa punainen kuu" kertoo elokuisen puintipäivän ja sitä seuraavan illan tapahtumista pienessä maalaiskylässä. Romaani "Kaksi eteen ja lyhyt" kuvaa puolestaan nuoren pojan kasvamista 1940-luvun sotavuosina kotirintaman hämäläisessä maalaiskylässä.


title: Z30

text: Z30 oli Saksan laivaston tyypin 1936A hävittäjä, joka palveli toisessa maailmansodassa.


title: Z30

text: Alus tilattiin 23. huhtikuuta 1938 Deutsche Schiff- und Maschinenbaulta Bremenistä. Sen köli laskettiin 15. huhtikuuta 1940 ja alus laskettiin vesille vielä saman vuoden lopulla 8. joulukuuta. Alus valmistui 15. marraskuuta 1941.


title: Z30

text: Liittoutuneet ottivat aluksen valvontaansa 6. toukokuuta 1945 Norjassa. Alus siirrettiin Britannian hallintaan ja sitä käytettiin maalilaivana. Alus romutettiin 1949.


title: Duty Freedom

text: Duty Freedom on Waltarin solistin Kärtsy Hatakan ensimmäinen sooloalbumi. Se on julkaistu vuonna 2010.


title: Deadly Fairytales

text: Deadly Fairytales on suomalaisen melodisen death metalin yhtyeen Gandalfin ensimmäinen studioalbumi. Se on julkaistu vuonna 1998 levymerkillä Wicked World Records.


title: Management Institute of Finland MIF

text: Management Institute of Finland MIF Oy on johtamiseen, asiakkuuksien johtamiseen, viestintään, ICT:hen ja kansainväliseen liiketoimintaosaamiseen erikoistunut koulutus- ja kehittämisyritys. Koulutusyhtiö syntyi, kun Johtamistaidon Opisto JTO, kansainvälistymiskoulusta tarjoava Fintra ja viestintään erikoistunut Infor yhdistyivät kesällä 2012. MIF siirtyi 1.4.2014 osaksi Soprano-konsernia . 1.1.2015 Tieturi Oy ja Aspectum Consulting Oy yhdistyivät Management Institute of Finland MIF Oy:öön.


title: Management Institute of Finland MIF

text: Heinäkuun 2012 alussa toimintansa aloittanut MIF kehittää liike-elämää ja työyhteisöjä johtamisessa, asiakkuuksien johtamisessa, viestinnässä, tietoteknologiassa sekä kansainvälisessä liiketoiminnassa. Koulutusyrityksen liiketoiminta-alueita ovat avoimet ja yrityskohtaiset valmennukset ja tapahtumat, tutkintokoulutukset, oppisopimuskoulutukset ja ELY-toiminta, tutkimus ja konsultointi, rekrytointipalvelut sekä ammattijulkaisut. Vuosittain MIF:in koulutuksissa ja tapahtumissa on lähes 60.000 osallistujaa


title: Management Institute of Finland MIF

text: MIF julkaisi yhdessä Ashrigde Business Schoolin kanssa virtuaalivalmennusohjelma MIF Academy:n elokuussa 2013.


title: Management Institute of Finland MIF

text: MIF:n henkilöstön määrä on noin 87., minkä lisäksi yhtiöllä on laaja asiantuntija- ja valmentajaverkosto. Verkostoon kuuluvat sveitsiläinen , Berkeleyn yliopiston ja . Yhtiön toimitusjohtajana toimii Kaisa Vikkula.


title: Management Institute of Finland MIF

text: Yhtiöllä on toimipaikat Suomessa Helsingissä, Jyväskylässä, Tampereella ja Oulussa. Lisäksi yhtiöllä on toimipaikka Venäjällä Pietarissa.


title: Management Institute of Finland MIF

text: Sodan jälkeen Suomeen tarvittiin nopeasti uusia työnjohtajia ja koulutusta varten perustettiin Johtamistaidon opisto JTO vuonna 1946. 1960-luvulla Suomessa elettiin jo todellista vienti-innostuksen aikaa. Vientituotteiden valikoima laajeni ja teollinen muotoilu kukoisti. Samoihin aikoihin huomattiin, että hyvien tuotteiden ja kontaktien lisäksi tarvittiin tietoa kohdemaista sekä kielitaitoisia vientimarkkinoinnin osaajia. Tätä tarkoitusta varten perustettiin 1962 Vientikoulutussäätiö, myöhemmin Kansainvälisen kaupan koulutuskeskus Fintra.


title: Management Institute of Finland MIF

text: Inforin historia juontaa vuoteen 1987, jolloin perustettiin Teollisuuden Tietopaketti Oy. Vuonna 1996 Tietopaketti fuusioitiin Oy Inforfilm Ab:n kanssa ja yhtiön nimi muutettiin Inforviestinnäksi. Vuosina 2003 - 2004 Inforin koulutustoiminta laajeni viestinnän lisäksi markkinoinnin ja henkilöstötyön koulutuksen. Vuoden 2005 keväällä Infor julkaisi ensimmäiset henkilöstötyötä ja markkinointia käsittelevät kirjansa ja laajensi myös näille aloille suunnattua koulutustarjontaansa. Infor-nimestä tuli yrityksen virallinen nimi Raute Oyj:n luovuttua rekisteröimästään aputoiminimestä keväällä 2006. Infor Oy ja sen tytäryhtiö Infor Consulting Oy yhdistyivät 1.12.2009. Infor Consultingin toiminta siirtyi Inforin alaisuuteen itsenäiseen liiketoimintayksikköön.


title: Management Institute of Finland MIF

text: Infor Oy yhdistyi Johtamistaidon Opiston ja Fintran kanssa 2. heinäkuuta 2012. Uuden yrityksen nimeksi tuli Management Institute of Finland MIF Oy.


title: Rock Hell

text: Rock Hell on melodista death metalia soittavan yhtyeen, Gandalfin toinen studioalbumi. Se on julkaistu vuonna 2001.


title: Rock Hell

text: Kaikki kappaleet sanoittanut Nalle Österman.


title: Brutal

text: Brutal on suomalaisen death metal -yhtyeen Chaosbreedin studioalbumi, joka on julkaistu vuonna 2004.


title: Unleashed Carnage

text: Unleashed Carnage on suomalaisen death metal -yhtyeen Chaosbreedin EP-levy. Se on julkaistu vuonna 2003 levymerkillä Rising Realm Records.


title: Nina Stenros

text: Nina Stenros on suomalainen toimittaja ja elokuvaohjaaja, joka työskentelee Yleisradion dokumenttitoimituksessa.


title: Nina Stenros

text: Stenros on 1990-luvun alusta lähtien ohjannut ja käsikirjoittanut useita dokumenttielokuvia. Lisäksi hän toiminut juontajana Ylen asiaohjelmissa, muun muassa vuonna 2006 ohjelmistossa olleessa keskusteluohjelmassa "Suo".


title: Drakensang Online

text: Drakensang Online on Bigpoint Gamesin vuonna julkaisema MMORPG verkkopeli. Peli on ilmaispeli, johon on myynnissä muun muassa pelivaluuttaa.


title: Drakensang Online

text: Tähän mennessä peliin on rekisteröity noin 25 miljoonaa pelitiliä. Tilastojen mukaan aktiivisia pelaajia on noin 4 500 000. Pelin tasokatto on nykyään 55.


title: Drakensang Online

text: Drakensang Onlinessa on neljä eri hahmoluokkaa: lohikäärmeritari, loitsija, höyrymekaanikko ja metsänkulkija. Jokaisella hahmoluokalla on omat vahvuutensa ja heikkoutensa, esimerkiksi loitsijat ovat voimakkaita, mutta eivät kestäviä.


title: Drakensang Online

text: Pelin tarina ja tapahtumat sijoittuvat Duriaan, suureen kuningaskuntaan, jota uhkaavat Nefertari-niminen uskonlahko sekä muut hirviöt ja lohikäärmeet. Muita paikkoja ovat muun muassa Pohjanmaat, Atlantis ja välimaailmat.


title: Harvard Theological Review

text: Harvard Theological Review ("HTR") on tiedejulkaisu, joka julkaisee vertaisarvioituja artikkeleita teologian ja uskontotieteen alalta. Sitä julkaisevat Harvardin yliopiston teologinen tiedekunta (Harvard Divinity School) ja Cambridge University Press.


title: Harvard Theological Review

text: Julkaisu on perustettu vuonna 1908 ja se on yksi Yhdysvaltain vanhimpia tiedejulkaisuja alalta.


title: Novoje Rahino

text: Novoje Rahino () on maalaiskunta ja sen keskuskylä Novgorodin alueen Kresttsyn piirissä Venäjällä. Se sijaitsee Moskovan ja Pietarin välisen M10-valtatien varrella 20 kilometriä Kresttsystä kaakkoon. Kylässä on vajaat 300 ja kunnassa 1 300 asukasta (vuonna 2011).


title: Novoje Rahino

text: Novoje Rahinon kunnan pinta-ala on 556,01 neliökilometriä. Se rajoittuu koillisessa Okulovkan piiriin, kaakossa ja etelässä Valdain piiriin, lännessä Kresttsyn kaupunkikuntaan sekä luoteessa Kresttsyn piirin Rutšjin maalaiskuntaan. Pinta-alasta 75,8 % on metsää ja 18,7 % maatalousmaata. Seudun jokia ovat Holova, Kamenka, Jarynja, Polomet ja Jamnitsa. Suojeltuja luonnonmuistomerkkejä ovat Holovan lähdealue sekä Gverstjanitsajärvi ympäristöineen.


title: Novoje Rahino

text: Kuntaan kuuluu 48 kylää: Bološkovo, Borisovo, Bytškovo, Davydovštšina, Fedosovitši, Griškino, Grjady, Hutor Svetlyi, Jarkovo, Jarynja, Jevanitši, Kamenka, Kašino, Kitovo, Klokšino, Kolokola, Krutoi Bereg, Kosoi Bor, Krivoi Uhab, Kukujevo, Lamerje, Litvinovo, Lokotsko, Melnitsa, Moltšino, Naronovo, Nesterovitši, Novaja Bolotnitsa, Novoje Rahino, Orinets, Ozerki, Perejezd, Potsepiha, Rakušino, Rogvino, Samlovo, Sidelnikovo, Somjonka, Starkovo, Staroje Rahino, Šutilovitši, Tarbajevo, Toporkovo, Vilji Gory, Vitebsko, Zaretšje, Zavysotšje, Železovo ja Zeljonyi Bor. Keskuskylän lisäksi suurempia asutuskeskuksia ovat noin 200 asukkaan Lokotsko ja Somjonka sekä reilun sadan asukaan Staroje Rahino. Kuudessa kylässä ei ole lainkaan vakituista asutusta.


title: Novoje Rahino

text: Seudun pääelinkeino on maatalous. Kunnan alueella toimii muun muassa broilerinkasvatusta ja -jalostusta harjoittava maatalousyritys Belgrankorm. Työvoimasta 23 % työskentelee kunnan ulkopuolella. Suurimpien kylien palveluihin kuuluvat lastentarhat, keskikoulut, kulttuuritalot, kirjastot, lääkintäasemat ja postit.


title: Novoje Rahino

text: Seudulla on lukuisia muinaisia asuin- ja hautapaikkoja. Rakennusmuistomerkkeihin kuuluvat Staroje Rahinon ja Lamerjen kirkot.


title: Teologinen Aikakauskirja

text: Teologinen Aikakauskirja (; ) on suomalainen tiedejulkaisu, joka julkaisee vertaisarvioituja artikkeleita teologian alalta. Lisäksi lehti julkaisee muun muassa kirjallisuusarvosteluja ja keskustelupuheenvuoroja.


title: Teologinen Aikakauskirja

text: Lehti ilmoittaa päätarkoituksekseen Suomessa tehtävän teologisen tutkimuksen julkaisemisen.


title: Teologinen Aikakauskirja

text: "Teologinen Aikakauskirja" on perustettu vuonna 1896. Sen ensimmäisenä päätoimittajana toimi G. G. Rosenqvist. Alunperin lehti perustettiin "vastavoimaksi" Vartijalle, joka oli konservatiivinen ja myötäili kirkon suuntausta. Lehdessä käsiteltiin tuolloin muun muassa teologian asemaa tieteenä ja historiallis-kriittistä raamatuntutkimusta. Lehdessä esiteltiin myös tuolloin nousussa olleita tieteenaloja, kuten uskontotiedettä ja sosiologiaa.


title: Teologinen Aikakauskirja

text: Vuonna 1916 päätoimittajaksi tulivat yhdessä kirkkohistorioitsija ja myöhemmin piispaksi noussut Jaakko Gummerus sekä Edvard Stenij, joka oli Uuden testamentin eksegetiikan professori. Suomen itsenäistyttyä lehdessä nousi esiin kansankirkkoideologia ja kirkkohistoriallisten aiheiden osuus kasvoi. 1930-luvulla myös kieliriidat nousivat lehdessä esiin; tuota ennen valtaosa artikkeleista oli ollut ruotsinkielisiä ja vasta tuolloin nimiösivulle laitettiin suomenkielinen nimi ennen ruotsinkielistä. Vuonna 1934 päätoimittajaksi tuli Vanhan testamentin eksegetiikan professori A.F. Puukko, joka hoiti tehtävää aina vuoteen 1954 asti.


title: Teologinen Aikakauskirja

text: Talvisota keskeytti Teoleogisen aikakauskirjan julkaisemisen syksyllä 1939, ja seuraava numero ilmestyi vasta huhtikuussa 1940. Sodan jälkeen lehdessä nousi pinnalle kysymys kirkon ja valtion välisestä suhteesta. Tätä kutsuttiin ns. lundilaiskiistaksi, ja keskustelu teeman ympärillä vaikeni vasta 1950-luvulla. Vuonna 1955 lehden päätoimittajaksi tuli Vanhan testamentin eksegetiikan professori Aarre Lauha. Tällöin hallitsevia teemoja olivat eksegetiikka ja Luther-tutkimus.


title: Teologinen Aikakauskirja

text: Vuonna 1964 jäi pois osio "Rukouspäivätekstien selityksiä", ja tällöin lehti keskittyi yhä enemmän tieteelliseen sisältöön. Päätoimittaja vaihtui jälleen vuonna 1965, jolloin päätoimittajaksi tuli dogmatiikan professori Seppo A. Teinonen. Tällöin lehteen alkoi tulla yhä enemmän kirja-arvosteluja ja erityisesti englanninkielisten kirjojen arvostelu lisääntyi. Lehdessä julkaistiin myös professori Mikko Juvan kommentti jumalanpilkkalainsäädännön muuttamisesta. Aihe nousi pinnalle Hannu Salaman jumalanpilkkaoikeudenkäynnin takia. Professori Juva kannatti säädöksen muuttamista, kuten hallitus esitti. Myös yhteiskunnalliset ja sosiaalieettiset kysymykset nousivat pinnalle 1960-luvulla.


title: Teologinen Aikakauskirja

text: 1970-luvulla pinnalle nousi keskustelu naispappeudesta. Keväällä 1980 julkaistiin naispappeusseminaarin esitelmät. Useimmat asiasta lehteen kirjoittaneet eivät ottaneet kysymykseen suoraa kantaa. Vuonna 1981 päätoimittajaksi tuli Eero Huovinen ja 1984 lehti sai uuden ulkoasun. Vuonna 1991 päätoimittajaksi tuli kirkkohistorian professori Juha Seppo. Tällöin alkoi myös teemanumeroiden julkaiseminen. 1990-luvun puolen välin jälkeen alkoi lehessä näkyä myös uskonnontutkimusta ja feminististä teologiaa käsitteleviä artikkeleita. Vuosina 1995–2000 päätoimittajana toimi käytännöllisen teologian professori Markku Heikkilä.


title: Rockadillo Records

text: Rockadillo Records on suomalainen Tapio Korjuksen perustama levy-yhtiö. Se aloitti toimintansa vuonna 1971 ohjelma- ja konserttitoimistona nimeltä "Suomi-Pop". Yrityksen nimi muuttui kolme vuotta myöhemmin Rockadilloksi, Dave Lindholmin kappaleen innoittamana.


title: Eric Batty

text: Eric Batty (s. 1930 / 1931) oli englantilainen jalkapallotoimittaja ja -kirjailija. Hän kirjoitti muun muassa englantilaiseen World Soccer -lehteen sekä toimitti "International Football Book" -nimistä vuosikirjaa. Suomessa Batty muistetaan pitkäaikaisena Veikkaaja-lehden kolumnistina.


title: Eric Batty

text: Vaikka Battylla ei ollut omaa pelaajauraa tai merkittävää valmentajataustaa, kirjoitti hän useita jalkapallon valmennusoppaita sekä taktiikka-analyyseja. Battyn tunnetuin teos on vuonna 1969 ilmestynyt "Soccer Coaching the Modern Way". Se julkaistiin samana vuonna myös suomeksi Yrjö Lautelan toimittamana nimellä "Hyökkäävä jalkapallo".


title: Pirjo Leppikangas

text: Pirjo Leppikangas (s. 12. syyskuuta 1987) on suomalainen jalkapalloilija joka edustaa Naisten Liigassa pelaavaa PK-35 Vantaata ja toimii myös seuran kapteenina. Hänen pelipaikkansa on oikea laitapuolustaja.


title: Pirjo Leppikangas

text: Leppikangas on edustanut PK-35 Vantaan naisia pitkään. Liiganousun jälkeen vuonna 2009 hän siirtyi Yhdysvaltoihin pelaamaan jalkapalloa yliopistosarjoissa, mutta palasi joukkueen riveihin kaudelle 2012. Ensimmäisen A-maaottelunsa Leppikangas pelasi vuoden 2013 Kypros Cupissa Sveitsiä vastaan. Hän kuului Suomen joukkueeseen EM-kilpailuissa 2013 mutta ei päässyt siellä pelaamaan yhtään ottelua.


title: Yrjö Lautela

text: Yrjö Lautela (s. 1939) on suomalainen toimittaja. Hän aloitti urheiluavustajana Helsingin Sanomien ja Ilta-Sanomien palveluksessa vuonna 1963. Neljä vuotta myöhemmin Lautela siirtyi Yleisradioon radion uutistoimitukseen. Hän työskenteli Yleisradiossa vuoteen 2002 saakka.


title: Yrjö Lautela

text: 1980-luvun alussa Lautela keskittyi erityisesti Puolan tapahtumiin ja teki toimitusmatkoiltaan useita reportaaseja. Vuonna 1990 Lautela nimitettiin Yleisradion Wienin kirjeenvaihtajaksi ja hän seurasi tarkkaan Jugoslavian hajoamissotia. YLE:n Berliinin kirjeenvaihtajana Lautela toimi vuosina 1996–2001.


title: Yrjö Lautela

text: Yrjö Lautela tunnetaan myös erityisesti jalkapalloon perehtyneenä urheilutoimittajana. Hän oli mukana neljissä olympialaisissa 1970- ja 1980-luvuilla, raportoiden muun muassa vuoden 1972 kisoissa tapahtuneesta ns. Münchenin verilöylystä.


title: Yrjö Lautela

text: Jalkapallon MM-kisoissa Lautela on ollut toimittajana viidesti. Hän on myös suomentanut jalkapalloaiheisia kirjoja, muun muassa Pelén elämäkerran sekä toimittanut suomeksi englantilaisen Eric Battyn kirjoittaman valmennusoppaan. Vuonna 2007 Lautela toimitti yhdessä Göran Wallénin kanssa Suomen Palloliiton 100-vuotisjuhlavuoden kunniaksi julkaistun teoksen Rakas jalkapallo. Se valittiin myöhemmin Vuoden urheilukirjaksi 2007.


title: Yrjö Lautela

text: Valtion journalistipalkinto Yrjö Lautelalle myönnettiin vuonna 2003.


title: Terryton

text: Terryton (joissain yhteyksissä Terrytown tai pelkästään Terry) oli kaupunki Finneyn piirikunnassa Kansasin osavaltion länsiosassa Yhdysvalloissa. Kaupunki sijaitsi noin 25 kilometriä (16 mailia) pohjoiseen Garden Citystä, nykysen valtatie US-83:n varrella.


title: Terryton

text: Terrytonin perusti newyorkilainen kiinteistökeinottelija Porter D. Terry vuosien 1885–1886 maaryntäyksen aikana. Terry valitsi kaupungin paikaksi sijainnin usean suunnitellun rautatien varrelta, joten kaupungin tulevaisuus näytti valoisalta. Kaupunki oli myös postivaunujen puolimatkan asema, jossa Garden Cityn ja Scott Cityn välillä liikennöineiden postivaunujen hevoset vaihdettiin levänneisiin. Kaupungin kehittyessä sinne perustettiin useita kauppaliikkeitä ja siellä toimi myös suuri sahatavaraliike. Kaupungissa ilmestyi vuosina 1886–1889 sanomalehti "The Enterprise", vuosina 1888–1889 sen nimi oli "The Eye". Terrytoniin perustettiin postitoimisto vuonna 1886, ja muutamia taukoja lukuun ottamatta se toimi vuoteen 1923 saakka.


title: Terryton

text: Terrytonissa oli sen kukoistuksen aikana aktiivinen baseballjoukkue, jota sanottiin seudun parhaaksi. Joukkueen pelit lauantaisin keräsivät katsojia ja kauppiaita laajalta alueelta.


title: Terryton

text: Terryton kukoisti kolmen tai neljän vuoden ajan, mutta alueen maanviljelijöitä koetelleet kuivuudet ja poismuutto koituivat pikkukaupungin kohtaloksi. Kaupungista ei ole jäljellä yhtään rakennusta, eikä sitä mainita enää vuoden 1910 palstakartoissa.


title: Ensimmäinen siirtokunta

text: Ensimmäinen siirtokunta () on Justin Croninin vuonna 2010 julkaistu romaani, joka sijoittuu pandemian jälkeisen tuhon maailmaan.


title: Ensimmäinen siirtokunta

text:
Kirja koostuu kahdesta osasta: toinen käsittelee pandemian ilmaantumista ja leviämistä, kun taas toinen osa sijoittuu 93 vuoden päähän ja kuvaa selviytyjien elämää ensimmäisessä siirtokunnassa.
Ensimmäisessä osassa Yhdysvallat kehittelee huippusalaista projektia nimeltä "Noah", johon kuuluu kuolemaan tuomittujen vankien kehittäminen Yhdysvaltojen armeijan supersotilaiksi. FBI-agentit, jotka ovat vastuussa vankien hakemisesta, määrätään hakemaan kuusivuotias Amy Bellafonte ja viemään hänet projektin johtajalle tri Learille. Noah-projektissa Amy altistetaan virukselle, koska Lear uskoo, että virus ei vaikuta tyttöön yhtä altistavasti kuin 12 edelliseen potilaaseen. Kyseisille Kahdelletoista vangille kehittyy yliluonnollisia kykyjä ja he karkaavat karanteeniselleistään tappaen kaikki tielleen tulevat. Amyn pelastaa FBI:n agentti Brad Wolgast ja nunna Lacey, joka piti hänestä huolta ennen Noah-projektia.


title: Ensimmäinen siirtokunta

text: Amy ja Wolgast pakenevat vuorille, jossa he elävät useita kuukausia, kunnes Wolgast menehtyy radioaktiiviseen säteilyyn, jonka tarkoituksena oli tuhota viruksen tartuttamat, viraalit.


title: Ensimmäinen siirtokunta

text: Romaanin toisessa osassa 15-vuotiaalta näyttävä Amy saapuu siirtokuntaan. Amyn saapuminen saa siirtokunnan jäsenet etsimään muita selviytyneitä. Amylla näyttää olevan psyykkinen yhteys viraaleihin ja hän onnistuu pitämään ryhmän turvassa. Matkalla siirtokunnan jäsen, Alicia "Lish" Donadio saa viruksen tartunnan samalla tavalla kuin Amy. Kun Amy, Peter ja Lish palaavat ensimmäiseen siirtokuntaan, he toteavat sen autioituneeksi. He päättävät jäljittää ja tappaa jäljelle jääneet kaksitoista vankia käyttäen Learin kansioita apunaan.


title: Ensimmäinen siirtokunta

text: San Francisco Chronicle valitsi teoksen yhdeksi vuoden 2010 parhaista scifi- ja fantasiakirjoista. Se on saanut myönteistä palautetta myös The New York Times- ja Los Angeles Times -lehtien kriitikoilta. Suomessa Tähtivaeltajan Heikki Nevala kehui "Ensimmäistä siirtokuntaa" viihdyttäväksi teokseksi, jota voi suositella kaikille vampyyri- ja zombikirjallisuudesta pitäville. Savon Sanomien Petja Savoila kuvaili Croninin kerrontaa elokuvalliseksi.


title: Ensimmäinen siirtokunta

text: Kirjaa ovat kehuneet myös muut kirjailijat, kuten muun muassa Danielle Trussoni ja Stephen King.


title: James Blake (muusikko)

text: James Blake (s. 26. syyskuuta 1988) on englantilainen, Lontoosta kotoisin oleva elektronisen musiikin tuottaja ja laulaja-lauluntekijä. Vuonna 2011 Blake tuli toiseksi BBC:n Sound of 2011 -äänestyksessä. Blaken omaa nimeään kantava esikoisalbumi julkaistiin Britanniassa 7. helmikuuta 2011. Hänet tunnetaan myös nimellä "Harmonimix", erityisesti julkaistessaan mixejä.


title: Aventura Mall

text: Aventura Mall on Yhdysvaltain Floridassa, Aventuran kaupungissa sijaitseva kauppakeskus. Se on kaikista laajin tavanomainen kauppakeskus Floridassa 250 000 neliömetrin koolla, sekä kolmanneksi suurin koko Yhdysvalloissa. Kauppakeskuksella on kolmen kerroksen verran liiketilaa, kattaen yhteensä 300 jälleenmyyjää. Kauppakeskuksessa on myös ravintola-alue, jossa on yhteensä kahdeksantoista erilaista pikaruokalaa. Kauppakeskuksessa on myös muita ravintoloita pääsisäänkäynnin luona.


title: Aventura Mall

text: Kauppakeskusta ankkuroi tällä hetkellä Nordstrom, Bloomingdale's, J.C. Penney, Macy's, Sears ja AMC Aventura 24 Theatres. Kauppakeskuksella on myös kauttakulkukeskus Miami-Dade Transitin ja Broward County Transitin välissä, jossa monet kaupungin bussireitit kohtaavat toisensa.


title: Kaarlo Vaala

text: Kaarlo Oskar Eino Vaala (vuoteen 1924 Vihervirta; 15. tammikuuta 1899 Turku – 13. tammikuuta 1982 Helsinki) oli suomalainen sotilas ja kenraaliluutnantti, joka toimi muun muassa rajavartiostojen päällikkönä.


title: Kaarlo Vaala

text: Sisällissodassa 1918 Vaala oli vapaaehtoisena suojeluskunnassa plutoonanpäällikkönä. Vaala valmistui upseeriksi Tykistökoulusta 1918 ja kävi Sotakorkeakoulun 1924–1926 (yeleisesikuntaupseeri 1927). Vuosina 1920–1926 hän toimi nuorempana upseerina sekä patterin päällikkönä Jääkäritykistörykmentissä. 1926–1933 hän työskenteli yleisesikunnassa toimistoupseerina ja -päällikkönä. Varsinais-Suomen suojeluskuntapiirissä Vaala toimi piiripäällikkönä 1933–1940 sekä sodan aikaan myös Suojeluskuntien päällystökoulun johtajana 1940–1944.


title: Kaarlo Vaala

text: Vaala oli talvisodassa jalkaväkirykmentin komentaja Keski-Kannaksella, jatkosodassa 1941–1942 JR 13:n rykmentinkomentaja Syvärillä. Päämajan komento-osaston päällikkö hän oli vuosina 1942–1945, rajavartiostojen päällikön apulainen 1945–1956 ja päällikkö 1956–1962.


title: Kaarlo Vaala

text: Ylennykset: Vänrikki 1918, luutnantti 1920, kapteeni 1924, majuri 1927, everstiluutnantti 1933, eversti 1940, kenraalimajuri 1952, kenraaliluutnantti 1956.


title: Tyypin 1936 hävittäjä

text: Tyyppi 1936 oli Saksan laivaston toisen maailmansodan aikainen hävittäjäluokka, johon kuului kaikkiaan kuusi alusta.


title: Tyypin 1936 hävittäjä

text: Tyypin 1936 alukset olivat edeltäjiinsä nähden paranneltuja aluksia, joiden savuhormeja oli lyhennetty ja kansirakenteita kevennetty. Lisäksi alusten pituutta ja leveyttä oli hieman kasvatettu ja siten oli painopistettä saatu madallettua ja alusten merikelpoisuutta parannettua. Kolmeen viimeiseen alukseen tehtiin jo valmistuessa klipperikeula. Alusten rungon muotoa oli parannettu, mikä laski kuolleen massan määrää.


title: Bad Piggies

text: Bad Piggies on suomalaisen Rovio Entertainmentin kehittämä eri tietokone- ja mobiilialustoille julkaistu "Angry Birds" -videopelin spin-off.


title: Bad Piggies

text: Toisin kuin "Angry Birdsissä", "Bad Piggiesin" päähenkilöinä ovat vihaisten lintujen arkkiviholliset, vihreät ilkeät possut. Peli keskittyykin tuhoamisen sijaan rakentamiseen. Kussakin tasossa pelaajan pitää rakentaa possulle ajoneuvo tason alussa annetuista osista. Ajoneuvo on rakennettava siten, että se soveltuu tason ympäristöön ja sen avulla pitää päästä maaliin. Jokaisessa tasossa on kolme tähteä kerättävänä. Kunkin tähden saamiseksi on saavutettava jokin tavoite. Maaliinpääsystä saa aina yhden tähden; sen lisäksi pitää joko kerätä valkoisia tähdellä merkittyjä laatikkoja, päästä maaliin vahingoittumattomana, suorittaa taso määrätyssä ajassa, kuljettaa kuningas maaliin tai olla käyttämättä tiettyä apuvälinettä. Kaikkia tähtiä ei välttämättä saa kerättyä samalla kertaa. Puuttuvan tähden voi kerätä toisella taktiikalla erikseen. Pelissä ei anneta pisteitä.


title: Bad Piggies

text: Peli julkaistiin alun perin iOS:lle, Androidille, Macille ja PC:lle. Sen on ilmoitettu ilmestyvän myöhemmin myös Windows Phonelle ja Windows 8:lle.


title: Bad Piggies

text: Pelistä julkaistiin alun perin vain kaksi episodia: ”Ground Hog Day” (45 tasoa) ja ”When Pigs Fly” (45 tasoa). Pelissä on myös bonus-episodi ”Sandbox”, jonka tasoja saa auki läpäisemällä tarpeeksi monta tasoa tai keräämällä valkoisia kalloja. Kussakin sen viidessä tasossa on kerättävä 20 tähteä.


title: Bad Piggies

text: Lokakuussa 2012 julkaistiin uusi episodi ”Flight in the Night” (15 tasoa), missä possut ovat vihdoinkin saaneet munat haltuunsa. Tasoihin on lisätty munan kuljetusta. Episodin mukana ”Sandboxiin” tuli kaksi uutta tasoa, joista toinen on muita paljon suurempi ”Field of Dreams”, jossa on enemmän tavaraa käytettävissä ja 40 tähteä kerättävänä (iOS-käyttäjien pitää ostaa taso erikseen).


title: Bad Piggies

text: Maaliskuussa 2013 julkaistiin episodi ”Road Hogs” (6 tasoa), jossa possujen pitää päästä maaliin mahdollisimman nopeasti.


title: Bad Piggies

text: Peli on saanut hyvän vastaanoton. Se sai ensimmäisen viikon aikana yli miljoonaa latausta Google Play -kaupasta ja on saanut siellä suurimmaksi osaksi posiitiivista palautetta. Viihdesivusto IGN kehui peliä ”parhaaksi mitä Rovio on ikinä julkaissut” antaen arvosanan 9.2/10.


title: Krister Niilonpoika Vaasa

text: Krister Niilonpoika Vaasa (Krister Nilsson Vasa) (s.n. 1365 k. 1442) oli Ruotsin drotsi ja Viipurin linnanpäällikkö vuodesta 1417. Hänen vanhempansa olivat  Nils Kettilsson (Vasa) ja Christina Jonsdotter (Rickebyätten). Krister Vaasa mainitaan ensimmäisen kerran vuonna 1396 jolloin hänet lyötiin ritariksi.


title: Krister Niilonpoika Vaasa

text: Hänen tavoitteensa oli saada Viipuri Venäjän-kaupan tapulipaikaksi, ja siinä tarkoituksessa hän puolusti sen etuja hansaa, Tallinnaa ja venäläisiä vastaan. Hän toimi välittäjänä, kun Eerik Pommerilaisen ja ruotsalaisten välit katkesivat. Hänet valittiin vuonna 1435 kuninkaan ehdokkaana drotsiksi. Hän joutui kuitenkin valtataisteluun marskin, myöhemmin valtionhoitajan Kaarle Knuutinpojan (Karl Knutsson Bonde) kanssa. Suomessa se vaikutti siten, että Kaarle oli Karjalan talonpoikaislevottomuuksien johtajan Filippuksen suojelija. Hän vangitutti Krister Niilonpojan vuonna 1439 ja pakotti tämän luopumaan Ruotsissa olevista läänityksistä. Kun Kristofer Baijerilainen nousi 1441 kuninkaaksi, Krister Niilonpoika joutui luovuttamaan Viipurin Kaarle Knuutinpojalle Raaseporia ja Kastelholmaa vastaan. Hän kuoli kuitenkin edellisenä päivänä.


title: Krister Niilonpoika Vaasa

text: Krister Niilonpoika oli naimisissa kaksi kertaa. Ensimmäinen puoliso oli  Margareta Johansdotter (Moltke) (k. 1413), lapset Kristina ja Karl. Toinen puoliso oli Margareta Eriksdotter Krummedige (k. 1451), lapset Johan, Birgitta ja Nils.


title: Małgorzata Roszkowska

text: Małgorzata Danuta Roszkowska (s. 26. syyskuuta 1967 Białystok) on puolalainen entinen judoka. Hän edusti seuratasolla Hetmana Białystokia.


title: Małgorzata Roszkowska

text: Roszkowska voitti ensimmäisen kahdeksasta Puolan-mestaruudestaan alle 48-kiloisten sarjassa vuonna 1986. Hän sai pronssia EM-kisoissa Helsingissä 1989 ja oli MM-kilpailujen viides 1991. Roszkowska jäi jaetulle kuudennelletoista tilalle Barcelonan olympialaisissa 1992, mutta pääsi kolmannelle sijalle Tokiossa pidetyissä vuoden 1995 maailmanmestaruuskilpailuissa. Hän oli jaetulla seitsemännellä sijalla olympialaisissa 1996.


title: Heinz Hoppichler

text: Heinrich "Heinz" Hoppichler (27. syyskuuta 1905 – ?) oli itävaltalainen rattikelkkailija. Hän osallistui 46-vuotiaana Oslon olympialaisissa 1952 kaksikkoon ja nelikkoon. Hoppichler sijoittui kaksikoissa kuudenneksitoista Wilfried Thurnerin kanssa. Itävallan nelikkokelkka puolestaan joutui keskeyttämään kilpailun eikä saanut sijoitusta.


title: Jimmy Iovine

text: James ”Jimmy” Iovine (s. 11. maaliskuuta 1953 Brooklyn, New York) on yhdysvaltalainen musiikkituottaja ja Interscope Geffen A&M -levy-yhtiön puheenjohtaja.


title: Jimmy Iovine

text: Iovine syntyi Brooklynissa New Yorkissa amerikanitalialaiseen työväenluokkaiseen perheeseen ja varttui Red Hookin naapurustossa. Hän kävi roomalaiskatolista koulua.


title: Jimmy Iovine

text: Iovine aloitti tuottajanuransa vuonna 1977 ja tuotti vuoteen 1990 saakka levyjä monelle huippuartistille, kuten Dire Straits, U2, Simple Minds, The Pretenders, Stevie Nicks, Meat Loaf ja Patti Smith. Ennen tuottajanuraansa Iovine toimi levytysinsinöörinä muun muassa John Lennonin ja Bruce Springsteenin levyillä. Vuonna 1990 Iovine perusti Interscope Records -yhtiön ja ryhtyi levittämään Death Row Records -levy-yhtiön tuottamaa hip-hop-musiikkia, jonka ilmaisunvapautta hän ei halunnut kritiikinkään edessä rajoittaa. Yhtiön artisteihin on lukeutunut myös rock-artisteja kuten Bush ja Nine Inch Nails. Iovinella oli tärkeä osa muun muassa Dr. Dren, Snoop Doggin ja Eminemin, sekä myöhemmin Lady Gagan uran käynnistämisessä. 2000-luvulla Iovinesta tuli Interscope Geffen A&M -levy-yhtiön puheenjohtaja.


title: Jimmy Iovine

text: Vuodesta 2010 alkaen Iovine toimi American Idol -kilpailun mentorina.


title: Kääpiömittari

text: Kääpiömittari ("Gymnoscelis rufifasciata") on yleinen, varsin pienikokoinen ruskeankirjava mittariperhonen.


title: Kääpiömittari

text: Vain 15–19 mm siipivälillään kääpiömittari kuuluu pienimpiin mittariperhoslajeihin. Etusiivet ovat levottoman kirjavat ja niissä vuorottelevat selvästi punaruskeat ja harmaat alueet siten, että sisimpien poikkiviirujen välinen alue ja siiven kärkiosa ovat punaruskeat. Ulompi poikkiviiru on selvä, väriltään vaalea ja kaksinkertainen. Sen sisäpuolella on rivi mustia, siiven keskiosaan suuntautuneita nuolitäpliä. Takasiivet ovat tyviosastaan ja etureunasta vaaleat, ulkoreunasta punaruskeat ja niissäkin erottuu vaalea, kaksinkertainen poikkiviiru.


title: Kääpiömittari

text: Pienen kokonsa vuoksi kääpiömittarin voi sekoittaa erilaisiin pikkumittareihin, mutta siipien selvän punaruskean värin vuoksi käytännössä lähinnä vain kannusruohomittariin ("Eupithecia linariata").


title: Kääpiömittari

text: Kääpiömittarin levinneisyys ulottuu Pohjois-Afrikasta Skandinaviaan ja idässä Keski-Aasiaan. Suomessa pohjoisimmat havainnot on tehty Kemi-Kajaani-linjalta. Perhoset lentävät kesän aikana kahtena, ehkä jopa kolmena sukupolvena, joista ensimmäinen sukupolvi on lennossa huhti-toukokuun vaihteesta kesäkuun puoleenväliin ja toinen sukupolvi lentää heinäkuun alkupuoliskolta syyskuun alkuun.


title: Kääpiömittari

text: Kääpiömittari elää lämpimillä kankailla, tienvarsilla, rinteillä ja pihoilla. Lajin yksilömäärissä on huomattavaa vuosittaista vaihtelua ja joinakin vuosina runsaslukuinen perhonen saattaa toisina vuosina vaikuttaa kadonneen kokonaan. Perhoset ovat aktiivisia öisin, jolloin niitä lentää helposti kirkkaiden valojen luokse ja jossain määrin myös makealla nesteellä kostutetulle syötille. Toukkia voi etsiä karistelemalla ravintokasveja ja niiden kasvattaminen on helppoa. Talvehtiva vaihe on kotelo, jonka sisällä on valmis perhonen.


title: Kääpiömittari

text: Toukat elävät etenkin kanervalla ("Calluna vulgaris") ja vadelmalla ("Rubus idaeus"). Toisen sukupolven toukat usein pihlajan ("Sorbus aucuparia") kukinnoissa.


title: Nils Nilsinpoika

text: Nils Nilsinpoika Natt och Dag (1554–1613) oli hovimies ja kihlakunnantuomari. Hänen isänsä oli Nils Månsson (Natt och Dag) ja äitinsä Karin Göransdotter (Gyllenstierna). Hän avioitui 1579 Anna Bengtsdotterin (Gylta) (1550–1603) kanssa, jonka isä oli Bengt Bengtsson Gylta ja äiti Ingeborg Jakobsdotter Krumme. Anna Gylta peri vanhempiensa jälkeen muun muassa kartanon Falköpingistä ja puolet kivitalosta Tukholmassa. Annan kuoltua Nils Nilsson avioitui Eerik XIV:n tyttären Sigrid Eerikintytär Vaasan kanssa 1609 Tukholman linnassa.


title: Nils Nilsinpoika

text: Anna Bengtsdotterin kanssa:


title: Nils Nilsson

text: Nils Nilsson voi tarkoittaa seuraavia henkilöitä:


title: Gustaf Wachtmeister

text: Gustaf Wachtmeister (1757–1826) oli ruotsalainen kenraaliluutnantti vuodesta 1792. Hän osallistui . Hän sai 1809 nimityksen rannikkoarmeijan päälliköksi Pohjois-Ruotsiin tunkeutuneen venäläisen armeijan selkäpuolelle. Hän yritti maihinnousua, joka kuitenkin epäonnistui.


title: Katajapikkumittari

text: Katajapikkumittari ("Eupithecia pusillata") on pikkumittareihin kuuluva mittariperhoslaji. Se kuuluu Suomessa yksilömäärältään kaikkein runsaimpiin perhoslajeihin ja lentää useimmista varsin samannäköisistä pikkumittareista poiketen loppukesällä ja syksyllä.


title: Katajapikkumittari

text: Pikkumittariksi keskikokoinen laji. Siipien pohjaväri on ruskeanharmaa, hivenen kellertävänsävyinen. Kuviointi on mustaa ja vaihtelee jonkin verran. Etusiivessä on selvä, musta keskitäplä ja keskivarjo kulkee sen kautta. Ulomman poikkiviirun sisäpuolella on rivi mustia nuolitäpliä ja keskipilkun tuntumassa on vaalea poikkijuova. Siiven kärkiosan takanurkassa aaltoviirussa on harmahtava laajentuma. Takasiivet ovat tummat, takareunastaan kirjavammat. Siipiripset ovat selvästi täplikkäät. Keskiruumiin takareunassa ei ole valkeaa täplää ja takaruumis on yksivärinen. Siipiväli 17–20 mm.


title: Katajapikkumittari

text: Katajapikkumittarin levinneisyys ulottuu Pohjois-Afrikasta Euroopan ja Venäjän poikki Kaukasukselle, Altaille ja Venäjän kaukoitään. Suomessa laji on erittäin yleinen ja sitä tavataan pitkälle Lappiin saakka, missä se kuitenkin saattaa puuttua laajoilta alueilta. Lentoaika alkaa heinäkuun puolivälin tienoolla ja jatkuu aina lokakuulle saakka. Lennon huippu on elokuun alkupuolella.


title: Katajapikkumittari

text: Katajapikkumittari elää metsissä, kallioilla, pellonreunuksilla ja metsäaukioilla, joilla kasvaa katajaa. Perhoset ovat elinpaikoillaan usein erittäin runsaslukuisia ja niitä lentää sekä valolle että syötille. Perhoset lähtevät häirittyinä herkästi lentoon päivälläkin ja lepäävät usein rakennusten seinillä. Öisin ne käyvät kukilla.


title: Katajapikkumittari

text: Talvehtiva elämänvaihe on muna, jonka sisällä on kuoriutumisvalmis toukka.


title: Katajapikkumittari

text: Toukka elää katajilla ("Juniperus"), mutta ilmeisesti joissain määrin myös muilla havupuilla.


title: Hans Wachtmeister

text: Hans Wachtmeister (1641–1714) oli ruotsalainen sotilas ja valtaneuvos. Hän organisoi Ruotsin merisotalaitoksen. Hänet ylennettiin 1681 amiraalikenraaliksi. Vuodesta 1681 hän oli kuninkaan neuvos, vuodesta 1682 amiraliteettikollegion presidentti, vuodesta 1683 Kalmarin läänin, Öölannin ja Blekingen kenraalikuvernööri. Hän toimi vuoden 1680 valtiopäivillä itsevaltiuden ja reduktion hyväksi. Hän perusti Karlskronan kaupungin, sataman ja linnoitukset.


title: Hans Wachtmeister

text: Hän oli Koiviston vapaaherran Hans Wachtmeisterin (Hans Wachtmeister av Björkö) poika.


title: Larvae of Trinity

text: Larvae of Trinity on suomalaisen death/black metal -yhtyeen Sightlessin ensimmäinen studioalbumi. Se on julkaistu vuonna 2008.


title: Jääpallon SM-kilpailu 1925

text: Vuoden 1925 jääpallon SM-kilpailut olivat leudon talven vuoksi vaarassa jäädä pelaamatta. Kilpailut pääsivät käynnistymään vasta tammikuun jälkipuoliskolla. Vaasan korkeudella ensimmäinen ottelu pelattiin 18. tammikuuta Vasa IS:n ja VPS:n välillä. Viipurissa Sudet ja IFK aloittivat kilpailun helmikuun 1. päivänä. Ottelu pelattiin meren jäällä jolloin jään heikkouden vuoksi yleisön pääsyä alueelle piti rajoittaa. Helsingissä päästiin jäälle helmikuun lopussa jolloin HJK, KIF, HPS ja HIFK saivat pelata ensimmäiset harjoitusottelunsa. Jäät sulivat kuitenkin uudelleen ja kausi oli vaarassa peruuntua. Maaliskuun puolivälissä ilmat kylmenivät viikoksi, jolloin kilpailuja voitiin taas jatkaa kuukauden tauon jälkeen. Helsingin ottelut vietiin läpi nopealla aikataululla viikossa helsinkiläisjoukkueiden ja pohjoisen joukkueista vielä kilpaa jatkavan Vasa IS:n kesken. Kiire saada pelit pelattua pakotti pelaamaan myös arkisin. Finaaliin selvisi HJK, Viipurista finaaliin selvisi Sudet.


title: Jääpallon SM-kilpailu 1925

text: Loppuottelu piti myös saada järjestettyä nopeasti ennen jäiden sulamista. Finaali pelattiin Viipurissa keskiviikkona 25. maaliskuuta Salakkalahden jäällä. Leudosta alkutalvesta huolimatta loppuottelu saatiin pelata hyvällä jäällä parin asteen pakkasessa. Vuoden 1925 loppuottelu on edelleen kaikkien aikojen myöhäisin ajankohta jääpallon SM-finaalille. Itse ottelun voitti Sudet maalein 9-2.


title: Jääpallon SM-kilpailu 1925

text:
alkuottelut
25. maaliskuuta 1925 Helsingissä
Susien mestarijoukkue: Heikki Anttonen, Arvo Närvänen, Mauritz Lagerström, Tuovi Koskinen, Edvard Kostamo, Heikki Lund, Kaarlo Ahlgren, Armas Ahnger, Lauri Mäkinen, Vilho Kettunen, Niilo Jantunen.


title: Jääpallon SM-kilpailu 1925

text: Työväen urheiluliiton jääpallomestaruudesta ei leudon talven vuoksi pelattu ollenkaan.


title: Symphony of Delusions

text: Symphony of Delusions on death metal -yhtye Blind Staren vuonna 2005 julkaistu ensimmäinen studioalbumi. Albumi julkaistiin Arise Records -levymerkillä.


title: The Dividing Line

text: The Dividing Line on suomalaisen melodisen death metalin yhtyeen Blind Staren toinen studioalbumi. Se on julkaistu vuonna 2012 levymerkillä Inverse Records.


title: The Dividing Line

text: The Dividing Line sijoittui Rumban albumilistalla kuudenneksi 2. - 8.8.2012


title: Ritarimittari

text: Ritarimittari ("Ourapteryx sambucaria") on hento ja kookas, ulkonäöltään erikoisen päiväperhosmainen mittarilaji.


title: Ritarimittari

text: Ritarimittari on isokokoinen, vaaleankeltainen perhonen. Etusiiven kaksi poikkiviirua ovat kellanruskeat, lähes suorat ja melko leveät. Keskipilkku on kellanruskea ja juovamainen. Siivellä on lyhyitä kellanruskeita viiruja ja siiven kärki on erityisen terävä. Takasiivet ovat vaaleankeltaiset, etusiipien tapaan kellanruskeiden viirujen kirjomat ja niissä on yksi kellanruskea poikkiviiru. Erikoisuutena takasiiven takareunassa on selvä kannus ja sen yhteydessä kaksi mustaa täplää, joista etummaisessa on kirkkaanpunainen keskusta. Siipiväli 44–45 mm.


title: Ritarimittari

text: Lajin levinneisyys ulottuu Portugalista ja Brittein saarilta Skandinavian eteläosiin, Baltiaan ja idässä Venäjän poikki Altaille. Suomesta ritarimittari tavattiin ensimmäisen kerran vuonna 1961 Haminaan kuuluvalta Tammion saarelta ja se on sittemmin levinnyt kaakosta etelärannikkoa pitkin Turun saaristoon ja Ahvenanmaalle saakka. Nykyisin levinneisyys Suomessa kattaa koko etelärannikon, mutta Itä-Suomessa ulottuu sisämaahan ainakin Joensuun korkeudelle saakka. Lento tapahtuu yhtenä lyhytaikaisena sukupolvena heinäkuun alusta lopuun.


title: Ritarimittari

text: Ritarimittari elää rehevissä ja valoisissa, lehtomaisissa metsissä. Sitä voi kuitenkin tavata myös pensaikkoisilla niityillä, puistoissa ja puutarhoissa. Laji on elintavoiltaan tiukasti yöaktiivinen lennon painottuessa keskiyölle ja perhosia tulee huonosti valolle, mikä vaikeuttaa suuresti niiden löytämistä. Perhosten lentely on nopeaa ja mutkittelevaa. Talvehtiva vaihe on keskenkasvuinen toukka.


title: Ritarimittari

text: Toukka elää Suomessa terttuseljalla ("Sambucus racemosa"), muualla muillakin puilla ja pensailla sekä erityisesti muratilla ("Hedera helix").


title: Kilpinen

text: Kilpinen on suomalainen sukunimi, joka on muun muassa seuraavilla henkilöillä:


title: Nanna Susi

text: Nanna Susi (s. 1967 Asikkala) on suomalainen kuvataiteilija. Hän maalaa ekspressiiviseen tyyliin käyttäen paksuja maalikerroksia ja vahvoja pigmenttejä.


title: Nanna Susi

text: Susi on opiskellut Kankaanpään taidekoulussa vuosina 1988–1990 sekä Kuvataideakatemiassa 1990–1994, josta valmistui taiteen maisteriksi vuonna 1997. Hänet valittiin vuoden 2000 vuoden nuoreksi taiteilijaksi.


title: Nanna Susi

text: 2000-luvun alussa Roomassa työskennellyt Susi asuu nykyään Helsingissä. Ulkomailla hänen töitään on ollut esillä muun muassa Italiassa, Irlannissa, Bosniassa, Ranskassa, Tanskassa, Yhdysvalloissa ja Egyptissä. Suden teoksia on myös useissa kotimaisissa kokoelmissa, kuten Helsingin, Tampereen ja Lahden taidemuseoissa ja Espoon modernin taiteen museossa. Suden taidetta on myös Suomen Ranskan-suurlähetystössä Pariisissa, Egyptin-suurlähetystössä Kairossa ja muun muassa Christy and Bill Gautreaux -kokoelmassa sekä Kiinassa Xianin taidemuseossa (Kansas City, Missouri).


title: Nanna Susi

text: Vuonna 1998 hän toteutti alttarimaalauksen Vantaan Rekolan Pyhän Andreaan kirkkoon.


title: Viimeinen nistiretki

text: Viimeinen nistiretki on suomalaisen death metal -yhtyeen Tukkanuotan ensimmäinen EP. Se on julkaistu vuonna 2009 levymerkillä Stay Heavy Records.


title: Viimeinen nistiretki

text: Kaikki kappaleet kirjoittanut Tukkanuotta.


title: Huomenta suoli

text: Huomenta suoli on death metal -yhtyeen Tukkanuotan toinen EP, joka on julkaistu vuonna 2010.


title: Huomenta suoli


title: Blobel

text: Blobel on muun muassa seuraavien henkilöiden sukunimi:


title: Tukkanuotta / Goresoerd

text: Tukkanuotta / Goresoerd on death metal -yhtyeiden Tukkanuotan sekä Goresoerdin split-albumi. Se on julkaistu vuonna 2010 levymerkillä Stay Heavy Records.


title: Valkoraimikki

text: Valkoraimikki ("Anacyclus clavatus") on päivänkakkaraa muistuttava valkokukkainen yksivuotinen kasvi.


title: Valkoraimikki

text: Valkoraimikki kasvaa 20–40 senttimetriä korkeaksi. Sen varsi on pystysuora, haarainen. Alimmat lehdet muodostavat ruusukkeen. Ne ovat pitkulaisia ja hammaslaitaisia. Kukinnossa on 15–20 mm leveä keltainen keskusta ja valkoiset kehälehdet.


title: Valkoraimikki

text: Valkoraimikki kasvaa kuivassa ympäristössä pelloilla, tienvarsilla ja joutomailla. Se on alkujaan kotoisin Välimeren maista. Se on levinnyt laajemmalle viljansiemenen mukana. Siitä on muutamia havaintoja Suomestakin.


title: Valkoraimikki

text: Perinteisesti valkoraimikkia on käytetty rohdoksena mahahaavan hoitoon.


title: Subukokous

text: Subukokous on death metal -yhtye Tukkanuotan vuonna 2012 julkaistu, kolmas EP-levy.


title: Jani Niskakangas

text: Jani Niskakangas (s. 1990) on suomalainen lentopalloilija, joka on pelannut lentopallon Mestaruusliigassa, Hurrikaani-Loimaan riveissä kaudesta 2009–2010 lähtien. Niskakangas on rooliltaan yleispelaaja, ja hän on voittanut SM-hopean vuonna 2012 Hurrikaanin riveissä.


title: Jani Niskakangas

text: Niskakangas on edustanut urallaan myös Saarijärven Pullistusta 1-sarjassa kaudella 2008–2009, SaPu on myös Niskakankaan kasvattajaseura, sekä kausilla 2006–2008 Kuortaneen Urheiluopistoa (nuorten maajoukkue) 1- ja 2-sarjoissa. Niskakangas kuului poikien vuonna 1989–1990-syntyneiden maajoukkueryhmään juniorina.


title: Jani Niskakangas

text: Niskakangas valittiin kauden miesjunioriksi vuonna 2010. Hän pelasi sadannen liigaottelunsa kauden 2012–2013 alussa.


title: Kilpeläinen

text: Kilpeläinen on suomalainen sukunimi, joka on muun muassa seuraavilla henkilöillä:


title: Ilmari Heikinheimo (muusikko)

text: Ilmari Heikinheimo (s. 17. huhtikuuta 1988) on suomalainen jazzmuusikko, pääasiassa rumpali ja lyömäsoittaja. Hän on soittanut erityisesti freejazzia ja improvisoitua musiikkia, mutta hänellä on taustaa myös mainstream jazzin, rockin, klassisen, ja maailmanmusiikin parissa.


title: Ilmari Heikinheimo (muusikko)

text: Heikinheimo aloitti klassisen huilunsoiton kuusivuotiaana, mutta innostui rumpujen soitosta yhdeksänvuotiaana. Vuotta myöhemmin hän hakeutui rumputuneille Edward Vesalan innoittamana, joka oli Heikinheimon perhetuttu. Sittemmin hän on opiskellut muun muassa Pop & Jazz Konservatoriossa, Sibelius-Akatemiassa ja Trondheimin NTNU-Konservatoriossa. Lapsena hän lauloi myös Cantores Minores -poikakuorossa.


title: Ilmari Heikinheimo (muusikko)

text: Ensimmäisen ammattimaisen jazz-keikkansa Heikinheimo soitti saksofonisti Esa Pietilän johtamassa kokoonpanossa 16-vuotiaana. Sen jälkeen hän on soittanut muun muassa Jorma Tapion, Pepa Päivisen, Raoul Björkenheimin, Ulf Krokforsin ja Antti Hytin kanssa, muun muassa yhtyeissä Päivinen-Tapio kvintetti, Ugrian Unity sekä Edward Vesalan perustamassa, vuonna 2010 uudelleenkasatussa 9-henkisessä Sound&Furyssa, joka soittaa Vesalan säveltämää musiikkia. Heikinheimo on soittanut myös freelance muusikkona muun muassa yhtyeissä Alamaailman Vasarat, Astro Can Caravan, New Garden Orchestra ja The Afrojazz Quintet.


title: Ilmari Heikinheimo (muusikko)

text: Heikinheimon viime aikaisimpia soittokumppaneita ovat olleet muun muassa Jimi Tenor, kitaristit Raoul Björkenheim (Triad-trio) ja Jukka Orma, saksofonistit Jone Takamäki ja Sakari Kukko, afrobeatia ja jazzia sekoittava Afrojazz Guintet sekä trumpetisti/säveltäjät Mika Mylläri ja Antero Priha.


title: Ilmari Heikinheimo (muusikko)

text: Heikinheimo on myös tehnyt musiikkia mmuun muassa Vesa Kuosmasen ohjaamiin lyhytelokuviin "Burn Out" ja "Dear Farewell".


title: Ilmari Heikinheimo (muusikko)

text: Heikinheimon isä on ohjaaja Hannu Heikinheimo, joka on musiikkikriitikko Seppo Heikinheimon veli.


title: George Augustus Eliott

text: George Augustus Eliott (1717-1790) oli brittiläinen kenraali ja Gibraltarin kuvernööri.


title: George Augustus Eliott

text: Eliott syntyi vuonna 1718 Roxburghshiressä. Hän opiskeli Leidenin yliopistossa ja ranskalaisessa sotilasakatemiassa. Aktiivipalveluksensa hän aloitti Preussin armeijassa. Vuonna 1739 hänet kutsuttiin brittiarmeijaan, jossa hän osallistui Itävallan perimyssotaan (1742–1748). Eliott haavoittui 1743. Hän osallistui Havannan valtaukseen vuonna 1762. Hän palveli myös Saksassa ja Länsi-Intiassa, ja hänet ylennettiin kenraaliksi vuonna 1778.


title: George Augustus Eliott

text: Yhdysvaltain vapaussodan aikana Eliott nimitettiin strategisesti tärkeän Gibraltarin linnoituksen johtoon, ja hän vastasi sen puolustuksesta kun Espanja ja Ranska piirittivät vuosina 1779–1783 Gibraltaria. Eliott palkittiin ansioistaan paronin arvonimellä vuonna 1787. Eliott vietti viimeiset vuotensa Aix-la-Chapellen lähistöllä, missä hän menehtyi vuonna 1790 72-vuotiaana.


title: George Augustus Eliott

text: Vuonna 1825 Eliottille pystytettiin muistomerkki Lontooseen St. Paulin katedraaliin.


title: HK Astana

text: HK Astana on kazakstanilainen jääkiekkojoukkue Astanan kaupungista. Joukkue pelaa Kazakstanin mestaruussarjassa ja se on perustettu vuonna 2011.


title: Jääpallon SM-kilpailu 1926

text: Vuoden 1926 jääpallon SM-kilpailuihin osallistui 17 joukkuetta. Otteluohjelma laadittiin aikaisempien kausien tapaan siten, että cup-muotoisessa kilpailussa joukkueet pelasivat ensin oman alueensa joukkueita vastaan. Suurimpina suosikkeina kauteen lähtivät Viipurin Sudet ja helsinkiläisseurat HJK ja KIF. Loppuottelussa kohtasivat KIF ja Sudet. Tasaisen ottelun voitti Sudet maalein 1-2. Mestaruus oli seuran yhdeksäs.


title: Jääpallon SM-kilpailu 1926

text:
alkuottelut
21. helmikuuta 1926 Helsingissä
Loppuottelu: Helsingin Kullervo-Helsingin Jyry 4-3


title: Jukka Pennanen

text: Jukka Mikko Pennanen (s. 1. marraskuuta 1952 Lahti) on suomalainen upseeri ja kenraalimajuri evp.


title: Jukka Pennanen

text: Pennanen syntyi johtaja Aaro Pennasen ja Airi Itkosen perheeseen. Hän avioitui Sirkka Hertzin kanssa 1977. Ylioppilaaksi Pennanen tuli 1971, Kadettikoulusta hän valmistui 1977 ja suoritti Sotakorkeakoulun 1987. Pennanen suoritti maanpuolustuskurssin 1995, ylemmän päällystön kurssin 1996 ja ylimmän johdon kurssin 2005. Lisäksi hän on opiskellut Saksassa Führungsakademiessa ja Sveitsissä.


title: Jukka Pennanen

text: Pennanen toimi Itä-Suomen sotilasläänin komentajana 1. tammikuuta 2008 – 30.10.2011 välisen ajan. Sitä ennen hän palveli Itäisen maanpuolustusalueen esikunnassa erityistehtävissä. Pennanen on aikaisemmin toiminut Karjalan Prikaatin komentajana, Suomen sotilasasiamiehenä Berliinissä ja Varsovassa, Läntisen maanpuolustusalueen esikunnassa osastopäällikkönä ja vanhempana osastoesiupseerina, Panssarikoulun johtajana 1997-1999, Panssariprikaatissa esikuntapäällikkönä ja toimistopäällikkönä, Maanpuolustuskurssien ja Maanpuolustuskorkeakoulun opettajana sekä ensin mainitun apulaisjohtajana sekä Pääesikunnan jalkaväkitoimiston päällikkönä ja Etelä-Suomen sotilasläänin esikunnassa toimistoupseerina.


title: Jukka Pennanen

text: Prikaatikenraaliksi Pennanen ylennettiin joulukuussa 2004 ja kenraalimajuriksi joulukuussa 2007.


title: Professori Ivy

text:
Felina Ivy on Orange-saariston Pokémon-professori. Hän esiintyy animen toisella kaudella jota Suomessa ei nähty. Ivy on kaunis nuori nainen, jolla on violetit hiukset. Hän on
Professori Oakin hyvä ystävä.
Brock rakastuu Ivyyn ja asuu tämän luona koko toisen kauden ajan. Ivy esiintyy elokuvassa sivuosassa.


title: Trolle-Wachtmeister

text: Trolle-Wachtmeister on ollut seuraavien henkilöiden sukunimi:


title: Zoran Planinić

text: Zoran Planinić (s. 12. syyskuuta 1982 Mostar) on kroatialainen koripalloilija, joka on edustanut kaudesta 2013–2014 lähtien Anadolu Efesiä.


title: Zoran Planinić

text: Planinić pelasi KK Cibonan juniorijoukkueissa, joista hän siirtyi lainalle kaudeksi 1999–2000 Benston Zagrebiin. Vain yhden kauden jälkeen hän palasi kasvattajaseuraansa ja jatkoi pelaamista Cibonassa. Planinić vietti seuraavat kolme kautta Kroatiassa, mutta siirtyi NBA-seura New Jersey Netsiin vuonna 2003. Seurassa pelasi samalla pelipaikalla muun muassa Jason Kidd, jolta Planinić sai paljon oppia. Pisteiden valossa hän pelasi parhaan kautensa kaudella 2004–2005, jolloin hän teki 5,0 pistettä ottelua kohden.


title: Zoran Planinić

text: Kolmen NBA-kauden jälkeen Planinić palasi Eurooppaan, jossa hän siirtyi TAU Cerámicaan. Kahden hyvin sujuneen kauden jälkeen hän jatkoi pelaamista TsSKA Moskovassa. Planinić voitti Venäjän mestaruuden kahdesti ja siirtyi vuonna 2010 Himkiin. Seuran paidassa hän voitti Eurocup-mestaruuden kaudella 2011–2012. Vuonna 2013 hän siirtyi turkkilaiseen Anadolu Efesiin.


title: Sydän-Satakunta

text: Sydän-Satakunta on Kokemäellä kerran viikossa ilmestyvä paikallislehti. Ilmestymispäivä on torstai. Lehden levikkialueeseen kuuluvat lisäksi Harjavalta, Nakkila sekä entinen Kiukaisten kunta. Lehteä kustantaa Alma Mediaan kuuluva "Alma Aluemedia Oy", joka julkaisee myös useita muita paikallislehtiä.


title: Sydän-Satakunta

text: Sydän-Satakunta syntyi vuonna 1999 kun Harjavallassa ilmestynyt "Harjavallan Seutu" ja "Kokemäen Sanomat" yhdistyivät. Harjavallan Seutu oli perustettu 1950-luvulla nimellä "Porin Ympäristö". Myöhemmin lehti ilmestyi myös nimellä "Harjavalta-lehti".


title: Sydän-Satakunta

text: Alma Aluemedia Oy julkaisee myös vuonna 1994 perustettua ilmaisjakelulehteä "Jokilaakso", jolla on yhteinen toimitus sekä verkkopalvelu Sydän-Satakunnan kanssa. Lehti ilmestyy torstaisin ja sitä jaetaan 7 000 kappaletta Harjavallan, Kokemäen ja Nakkilan alueilla.


title: Hussein Al-Sadiq

text: Hussein Al-Sadiq (; s. 15. lokakuuta 1973) on saudiarabialainen entinen jalkapalloilija. Hän pelasi Al-Qadisiyah FC:lle vuosina 1993–1998. Pelipaikaltaan hän oli maalivahti. Hän pelasi myös Saudi-Arabian jalkapallomaajoukkueessa ja kuului vuoden 1996 kesäolympialaisissa Atlantassa viidenneksitoista sijoittuneeseen joukkueeseen. Lisäksi hän kilpaili muun muassa jalkapallon maailmanmestaruuskilpailuissa 1994 ja 1998. Hän oli mukana voittamassa jalkapallon Aasian-mestaruuskilpailuja 1996.


title: Satakunnan Viikko

text: Satakunnan Viikko on Porissa viikoittain ilmestyvä sitoutumaton kaupunkilehti. Sen ilmestymispäivä on torstai. Satakunnan Viikko perustettiin vuonna 2000. Sen kustantaja on myös sanomalehti Lallia julkaissut "Lalli Oy".


title: Satakunnan Viikko

text: Satakunnan Viikon normaali jakelulevikki on 55 000 kappaletta ja se jaetaan jokaiseen talouteen Porin lisäksi Ulvilassa, Luvialla, Raumalla sekä entisissä Noormarkun ja Kullaan kunnissa. Noutojakelussa lehti on muun muassa Harjavallassa ja Nakkilassa. Lisäksi lehteä jaetaan joitakin kertoja vuodessa myös muualle Satakuntaan.


title: Instagram

text: Instagram on ilmainen kuvien jakopalvelu ja sosiaalinen verkosto, joka avattiin lokakuussa 2010. Palvelun avulla käyttäjät voivat jakaa kuvia ja videoita sekä kommentoida ja tykätä toistensa jakamasta sisällöstä. Kuvia ja videoita voi muokata erilaisilla filttereillä. Palvelun käyttö mobiililaitteilla edellyttää sovelluksen latausta, joka on saatavilla iOS-, Android- ja Windows Phone 8 -käyttöjärjestelmille.


title: Instagram

text: Joulukuussa 2014 palvelulla oli yli kolmesataa miljoonaa rekisteröitynyttä käyttäjää ympäri maailman.


title: Instagram

text: Instagramin kehitys alkoi San Franciscossa, kun Kevin Systrom ja brasilialainen Michel ”Mike” Krieger alkoivat kehittää monipuolista kuvienjakopalvelua. Ensin palvelu tuki vain iPad-, iPod Touch- ja iPhone-laitteita, joille palvelun pystyi lataamaan App Storesta. 3. huhtikuuta 2012 Instagram julkaistiin Android-älypuhelimille, joille palvelun pystyi lataamaan Android Marketista (nykyinen Google Play).


title: Instagram

text: 12. huhtikuuta 2012 Facebook osti Instagramin noin miljardin dollarin hintaan.


title: Instagram

text: Instagramin Windows 10 ja Windows 10 Mobile-versio julkaistiin keväällä 2016.


title: Instagram

text: Joulukuuhun 2010 mennessä palveluun oli rekisteröitynyt miljoona käyttäjää. Kesäkuussa 2011 Instagram ilmoitti rekisteröityneitä olevan viisi miljoonaa. Palvelu rikkoi kymmenen miljoonan rekisteröityneen käyttäjän rajan saman vuoden syyskuussa. Huhtikuussa 2012 ilmoitettiin, että palvelussa on jo kolmekymmentä miljoonaa käyttäjää.


title: Instagram

text: Instagram ilmoitti heinäkuussa 2011, että kuvia oli ladattu palveluun jo sata miljoonaa kappaletta. Saman vuoden elokuussa ilmoitettiin, että kuvia oli ladattu 150 miljoonaa.


title: Instagram

text: Instagramin uuden Android-käyttöjärjestelmän julkistuksen jälkeen jo ensimmäisten 24 tunnin aikana sovellus ladattiin yli miljoona kertaa.


title: Instagram

text: Instagram on kieltänyt sellaisten kuvien latauksen, joissa on vahingoitettu itseä tai jotka voisivat yllyttää itsensä vahingoittamiseen. Palvelun käyttöehtojen mukaan käyttäjän pitää olla vähintään 13-vuotias, eikä sivuille saa ladata alastonkuvia, osittain alastomia kuvia tai seksuaalisesti vihjailevia kuvia.


title: Instagram

text: Palvelua pystyy seuraamaan Webstagram-nimiseltä nettisivulta, jossa täytyy tietää käyttäjän nimi tai nimimerkki nähdäkseen tämän kuvat.


title: Instagram

text: Kesäkuussa 2013 Instagram lisäsi toiminnon, jonka avulla palveluun pystyi lisäämään enintään 15 sekunnin pituisen videon. Toiminnon julkaisemisen jälkeen palveluun ladattiin ensimmäisen vuorokauden aikana yli viisi miljoonaa videota. Vuoden 2016 keväällä videoiden pituutta kasvatettiin 60 sekuntiin.


title: Instagram

text: Vuonna 2016 Instagramiin tuli Snapchatistä vaikutteita saanut "Instagram Stories" ominaisuus, jonka avulla käyttäjä voi postata kuvia ja videoita storyyn eli tarinaan. Storiesiin ladatut kuvat ja videot poistuvat 24 tunnin sisällä. Käyttäjä voi itse päättää, ketkä näkevät hänen tarinansa.


title: Uusi Pori

text: Uusi Pori on Porissa kerran viikossa ilmestyvä kaupunkilehti. Sen jakelualueena on Pori ympäristökuntineen. Lehden jakelumäärä on 60 000 kappaletta.


title: Uusi Pori

text: Uusi Pori -lehden perusti vuonna 1993 toimittaja Pekka Tauriainen, joka oli myös lehden päätoimittajana vuoteen 2012 saakka. Sitä julkaisi osittain Tauriaisen edelleen osaomistama Kustannus Oy Uusi-Tuuli. Pääomistaja oli vuoteen 2014 asti kokemäkeläinen kirjapainoyrittäjä Juhani Seppälä.


title: Uusi Pori

text: Lehteä uhkasi lopetus kun omistaja Juhani Seppälä haki maaliskuussa 2014 painotaloa ja julkaisuyhtiötä konkurssiin. Lehteä jatkoi kuitenkin vähemmistöosakkaana aikaisemmin toiminut Tapio Oksanen. Oksanen on toiminut vuodesta 2014 lehden päätoimittajana ja toimitusjohtajana. Täysin sitoutumattomana paikallisena lehtenä on sisällöllössä viime vuosina keskitytty enemmän paikallisiin Satakuntalaisiin aiheisiin ottaen kuitenkin tarvittaessa voimakkastikin kantaa alueellisiin ongelmiin puolueettomasti. Lehteä julkaistaan nyt 26 vuosikertaa. Lehden toimituksessa työskentelee 3 henkilöä ja myynnissä 3 henkilöä.


title: Gangnam Style

text: "Gangnam Style" () on eteläkorealaisen rap-laulaja PSY:n kappale. Kappale julkaistiin hänen kuudennen studioalbuminsa "PSY's Best 6th Part 1" ensimmäisenä singlenä 15. heinäkuuta 2012.


title: Gangnam Style

text: Gangnam Style ohitti 24. marraskuuta 2012 näyttökerroissa Justin Bieberin ”Baby”-kappaleen musiikkivideon ja siitä tuli YouTuben sen ajan katsotuin video. Musiikkivideo ylitti miljardin katsojan rajan 21. joulukuuta 2012. Vuonna 2014 videon katselukerrat ylittivät kaksi miljardia, ja YouTube joutui tekemään päivityksen, koska videon katselukerrat ylittivät laskurin kriittisen rajan. Kappaleen musiikkivideo pysyi katsotuimpana videona YouTubessa aina heinäkuuhun 2017 asti, kun Wiz Khalifan ja Charlie Puthin kappaleen See You Again musiikkivideo ohitti Gangnam Stylen musiikkivideon näyttökertalukemissa.


title: Gangnam Style

text: Kappaleen nimi viittaa Etelä-Korean pääkaupungin, Soulin, hallinnolliseen alueeseen nimeltä Gangnam, joka tunnetaan Soulin varakkaimman väestön asuinalueena. Kappale parodioi ihmisiä, jotka esittävät olevansa Gangnamin alueelta. Kappaleesta julkaistiin myös toinen versio, ”Oppa is Just My Style”, jolla esiintyy Hyuna.


title: Seven Pillars of Wisdom

text: Seven Pillars of Wisdom on brittiläisen sotilashenkilön T. E. Lawrencen omaelämäkerrallinen teos, jossa tämä kuvaa osuuttaan ensimmäisen maailmansodan aikana Lähi-idässä käydyssä arabikapinassa vuosina 1916–1918. Kirjan nimi (suom.'Viisauden seitsemän pylvästä') on peräisin Sananlaskujen kirjasta. Lawrence aloitti kirjan kirjoittamisen sodan jälkeen 1919, mutta se pysyi eri versioineen keskeneräisenä pitkälle 1920-luvulle saakka.


title: Seven Pillars of Wisdom

text: Kirjan eri laitosten julkaisuhistoria on monivaiheinen. Lawrence painatti Oxfordin tekstinä tunnetusta laitoksesta ensimmäiset kappaleet vuonna 1922. 1926 sen pohjalta valmistui tilaajille tarkoitettu lyhennetty versio. Seuraavana vuonna 1927 julkaistiin suurelle yleisölle tehty lyhennelmä Revolt in the Desert, joka ilmestyi suomeksi 1928 nimellä "Erämaan kapina". Vuoden 1926 versio julkaistiin yleisesti Lawrencen kuoleman jälkeen 1935, mutta täysipitkä Oxfordin laitos vasta 1997.